Озиқ-овқат маҳсулотларини ҚҚСдан озод этиш бўйича вақтинча имтиёзлар ҳақида\nСолиқ тўловчиларнинг солиқ хавфи автоматлаштирилган тизим орқали ўрганилади\nСолиқ солиш мақсадида назорат қилинадиган битимлар\nТоварни реэкспорт қилишда ҚҚС\nОнлайн-НКТ учун аниқ манзил\nННТни тартибга солишдаги ўзгартиришлар 2021 йилда\nМутахассислар жавоб беради\nЛизингда ҳисобварақ-фактура қандай тақдим этилади\nБолалар оромгоҳига йўлланмалар қийматидан солиқлар қандай тўланади\nТупроқли майдонни барпо этиш харажатлари\nМулкий даромадлардан ЖШДСни ҳисоб-китоб қилишнинг ўзига хос хусусиятлари\n«Қишлоқ хўжалигига мўлжалланмаган ер участкаларини хусусийлаштириш тўғрисида»\n«Пахта-тўқимачилик кластерлари фаолиятини тартибга солиш чора-тадбирлари тўғрисида».\n«Электрон тижорат маъмурчилигини такомиллаштириш ва уни янада ривожлантириш учун қулай шароитлар яратиш тўғрисида»\nЖисмоний шахслар даромадидан олинадиган солиқ ва бошқа мажбурий бадаллар ҳисоб-китоби услубияти 2021 йилнинг ноябрь ойи учун\n«Менинг ҳолатимни текшириш» сервисида «тўқ сариқ кесишган чизиқлар»\nҚҚС тўловчига ёрдам тарзида 5 интерактив давлат хизматлари\nҲисобварақ-фактурада декларациялаш мумкин\nБожхона ҳудудидан ташқарида қайта ишлаш учун ҳужжатлар\nАсбоб-ускунанинг ажралмас қисми\nБўлиб-бўлиб тўлаш имкониятини қандай олиш мумкин\nСБХ / 2021 йил / № 47 / Мутахассис тушунтиради\n2021 йилнинг 10 октябридан 31 декабрига қадар бўлган даврда гўшт (мол, қўй, товуқ), тирик ҳайвонлар (қорамол ва парранда) ва уларни сўйишдан олинган маҳсулотларни, картошкани ҳамда музлатилган балиқни реализация қилиш бўйича айланма ва уларни мамлакат ҳудудига олиб кириш ҚҚСдан озод қилинган (СК 483-м. 9-қ.). Имтиёзни қўллаш тўғрисидаги саволларга молия вазирининг ўринбосари Дилшод СУЛТОНОВ жавоб берди.\n– ЎРҚ-725-сон Қонун 26 октябрда кучга кирган, имтиёзлар эса 10 октябрдан амал қилишни бошлаган. Агар товар айнан шу вақт оралиғида ҚҚС билан харид қилинган ва ҚҚС билан сотиб бўлинган бўлса, нима қилиш керак?\n– Биринчидан, давлат имтиёзли айланмалар бўйича 10 октябрдан кейин бюджетга тўланган ҚҚСни қайтариши керак. Бунинг учун энди ҚҚСсиз ва етказиб берувчилар харидорлар билан келишадиган нарх бўйича ҳисобварақ-фактураларни (тузатилган ҳисобварақ-фактураларни) қайта тақдим этиш зарур. Бу – бизнес билан боғлиқ масалалар. Масалан, агар нарх 115 (100 + 15 ҚҚС) бўлганда, энди у ҚҚСсиз 110, 108, 113 ёки 115 минг сўм бўлиши мумкин. Бу икки корхонанинг келишувига боғлиқ масала.\nИккинчидан, ДСҚ улар учун тушум бу даврда 10 октябрдан 26 октябрга қадар НКТ орқали ўтган махсус товарлар реализациясида имтиёзни қўллаш учун техник имкониятни тақдим этиши керак. Агар бундай имконият берилса, солиқ тўловчилар бир томонлама тузатиш киритилган ҳисобварақ-фактурани тақдим этишлари мумкин.\nБу юридик шахсларга корпоратив карта ва якка тартибдаги тадбиркорларга уларнинг банк карталари орқали реализация қилишга дахл қилмайди, албатта. Бу ҳолларда ЭҲФ харидорнинг талабига кўра реализация қилинган календарь ойнинг охирги санасига қадар тақдим этилади. Шу боис 31 октябрга қадар бундай харидорларга ЭҲФни имтиёз қўлланган ҳолда тақдим этиш имконияти бўлган. Агар ҳисобварақ-фактуралар имтиёзсиз тақдим этилган бўлса, уларни қайта тақдим этиш лозим. Тузатилган ҳисобварақ-фактуралар асосида харидорларда илгари ҳисобга олинган ҚҚСга автоматик тарзда ўзгариш киритилади.\n– Бундай вазиятда етказиб берувчи ва харидор шартномага нархни ўзгартириш юзасидан қўшимча келишув тузишлари керакми?\n– Шартномалар имтиёзларни жорий қилиш тўғрисидаги Қонун қабул қилингунга қадар тузилган бўлса ва 10 октябрдан 26 октябрга қадар бўлган даврда қисқа муддатли етказиб беришни назарда тутса, уларни ўзгартириш шарт эмас, деб ўйлайман. Етказиб берувчи харидорга ушбу ҳужжат қабул қилинганлиги сабабли мазкур шартнома бўйича жўнатилган товарлар ҚҚСдан озод этилганлиги юзасидан хабарнома йўллаши ва тузатилган ҳисобварақ-фактура тақдим этиши мумкин.\nАгарда шартнома имтиёзли товарларни кейинчалик ҳам етказиб беришни назарда тутса, унга қўшимча келишув тузиш ва товарлар нархини тартибга солиш мақсадга мувофиқдир.\n– ҚҚС билан харид қилинган гўштнинг бир қисмидан, масалан, колбаса ишлаб чиқариш учун фойдаланилса-чи?\n– Колбасани реализация қилиш – ҚҚС солинадиган айланма. Бу ҳолда «кирувчи» ҚҚС колбаса ишлаб чиқаришда фойдаланилаётган гўштнинг қийматига киритилмайди, балки ҳисобга олинади.\nАгарда корхона имтиёзли товарнинг бир қисмини реализация қилса-ю, бир қисмидан – солиқ солинадиган айланма учун фойдаланса, айнан шу айланмага тўғри келадиган ҚҚС суммаси ҳисобга олинади. Солиқ тўловчи ушбу суммани алоҳида-алоҳида ёки мутаносиб усулда аниқлашни танлашга ҳақли (СК 268-м.).\nАлоҳида-алоҳида ҳисобни юритиш усулида солиқ солинадиган айланмаларда фойдаланиладиган харид қилинган товарлар (хизматлар) ва улар бўйича «кирувчи» ҚҚС ҚҚС солишдан озод этилган айланмалардан алоҳида ҳисобга олинади.\nАлоҳида-алоҳида ҳисобини юритиш мумкин бўлмаган умумий харажатлар бўйича тақсимлаш мутаносиб усулда амалга оширилади. Бунда ҳисобга олинадиган ҚҚС суммаси реализация қилиш бўйича умумий айланманинг солиқ солинадиган қисми солиштирма миқдоридан келиб чиқиб ҳисобланади (солиқни ҳисобга олмаган ҳолда). Унинг салмоғи жорий календарь йил давомида ўсиб борувчи якун билан аниқланади.\nМИСОЛ. Маҳсулотнинг бир қисмидан колбаса ишлаб чиқариш учун фойдаланилган тақдирда имтиёзни қўллаш\nҚҚС тўловчиси бўлган корхона 2021 йил 8 октябрда 5 750 минг сўмлик гўшт харид қилди, шу жумладан – ҚҚС 750 минг сўмни ташкил этади.\n11 октябрда харид қилинган гўштнинг 40%и ҚҚС ҳисобланган ҳолда реализация қилинди, 60%идан эса – ўзининг цехида колбаса ишлаб чиқариш учун фойдаланилди.\n10 октябрдан бошлаб гўштни реализация қилиш бўйича айланма ҚҚСдан озод қилинган.\n1) реализация қилинган гўшт бўйича ҚҚСни ҳисобга олишга тузатиш киритиши – ҳисобга олишдан реализация қилинган гўштга тўғри келадиган ҚҚСни (750 х 40% = 300 минг сўм) чиқариб ташлаши ва фойда солиғи ҳисоб-китобида чегириб ташланадиган харажатларга киритиши керак, сабаби энди уни товарнинг қийматига киритиб бўлмайди (СК 269-м. 7-қ.);\n2) гўшт харидорига олдиндан товар нархини келишиб олиб, ҚҚС бўйича имтиёз акс эттирилган ҳолда тузатилган ҳисобварақ-фактура тақдим этиши керак.\nКорхона колбаса ишлаб чиқаришда фойдаланилган гўштга тўғри келадиган ҚҚСни (750 х 60% = 450 минг сўм) ҳисобга олишга ҳақли. Агар солиқ ҳисоботига асосан бюджетга тўланиши лозим бўлган ҚҚС суммаси салбий бўлса, корхона СКнинг 274-моддасида назарда тутилган тартибда уни қоплаш ҳуқуқига эга.\n– Имтиёз олган солиқ тўловчи ЭҲФни қайта топширмаса ва ҚҚСни ҳисобга олишдан чиқармаса нима бўлади?\n– ҚҚС бўйича имтиёзни ҳамма қўллаши шарт – тартиб шундай. Уни танланма асосда қўллаш мумкин эмас (СК 75-м. 6-қ.).\nАгар корхона омборида 10 октябрга қадар ҚҚС билан харид қилинган ва сотиш учун мўлжалланган имтиёзли товар бўлса, 10 октябрдан бошлаб бу маҳсулот бўйича харидорга солиқни тақдим этишга ҳақли эмас. Бунда сотувчи «кирувчи» ҚҚСни товарнинг қийматига киритиши керак бўлади, сабаби уни солиқ солинадиган айланмалардаги сингари ҳисобга олиб бўлмайди.\nЭҲФни қайта тақдим этмаслик ҳисобварақ-фактураларни расмийлаштириш тартибини бузиш ҳисобланади. Агар етказиб берувчи солиқдан озод қилинган товарларни реализация қилишда ҳисобварақ-фактурада ҚҚСни акс эттирган бўлса, у бюджетга қуйидагиларни тўлаши керак бўлади:\n● ЭҲФда кўрсатилган солиқ суммасини;\n● 20% миқдорида жаримани (СК 225-м.).\n– Имтиёзли товарларни 10 октябрдан 26 октябрга қадар бўлган даврда олиб кирган ва «божхона» ҚҚСни тўлаган импортчилар нима қилишлари лозим? Солиқ уларга қайтариладими?\n– Албатта қайтарилади. Бунинг учун импортчилар БЮДни имтиёз режимида қайта расмийлаштиришлари керак, шунда уларга божхонада тўланган солиқ қайтарилади.


Сурхондарё уйғониб кетди: ОАВда эълон қилинган барча иддаолар “ёлғон”. Баҳоналар кўп! - EFFECT.UZ\nСурхондарё уйғониб кетди: ОАВда эълон қилинган барча иддаолар “ёлғон”. Баҳоналар кўп!\n. 21:01 | 04.01.2021\nСурхондарё вилояти ҳокимлиги Effect.uz Ахборот агентлиги томонидан 2021 йилнинг 3, 4 январь кунлари эълон қилинган мақола ва видео лавҳалар юзасидан баёнот берди.\nБаёнот тўлиқ шаклда келтирилмоқда. Баёнотдаги ҳар бир келтирилган сўз остидан Effect.uz Ахборот агентлигининг саволлари қайд этилади.\nСурхондарё вилояти ҳокимлиги баёнотидан парча: “Яна эшиклар ёпиқ! Effect.uz ходими Сурхондарё вилояти ҳокимлигига киритилмади” сарлавҳали мақола ва видео лавҳа юзасидан:\nEffect.uz саволи: Мухбир қачон ва қандай тарзда қабул қилинди? Туртинишлар ва қўполликлар биланми? Ҳуқуқий саводхонлиги ҳақида Олий мажлис депутати шубҳа билдирган мутассадилар мухбирга қандай ҳуқуқий тушунтириш беришган?\nТурли важлар нима? Нега вилоят, туман ҳокимликлари очиқ ва шаффоф ишламайди? Журналистни, камерани кўрса, беркинади? Шу кунгача қайси ҳоким ёки мутассади бўлаётган ҳолатлар бўйича мардонавор минбарга чиқиб, аниқ ва лўнда тушунтириш бермади? Одамларни ҳокимлик фаолиятига ишончсизлик билдиришлари тарафдори эмасмиз.\nУнутманг, ишонч сўраб олинмайди. Агар бунга ҳам ишонмасангиз, нейтрал журналист томонидан “Сурхондарёдаги ҳокимликлар фаолиятига қандай баҳо берасиз?” мавзусида ижтимоий сўровнома ўтказинг. Натижаси ҳақида ҳам баёнот беринг! Бироқ бу натижа сохта бўлмасин…\nСурхондарё вилояти ҳокимлиги баёнотидан парча: Шунингдек, Effect.uz мухбири 2021 йилнинг 3 январь куни вилоят ҳокимлигига келиб, вилоят ҳокими билан суҳбатлашиш истаги борлигини маълум қилган, бироқ якшанба дам олиш куни эканлиги сабабли, мухбирга иш кунлари келиши лозимлиги тушунтирилган.\nEffect.uz саволи: Мухбир якшанба куни ўзидан-ўзи ҳокимият дарвозаси остига бормаган. Уни вилоят ҳокими билан учраштириш мақсадида чақиришган. Бироқ, ҳокимиятдаги масъулларнинг шу куни якшанба дам олиш куни эканлиги ёдига тушган. Шунга қарамай, меҳнаткаш идора раҳбарлари раислигида дам олиш куни йиғилиш ўтказилган. Баёнотда бу ҳақда нега лом-лим дейилмаган? Мухбир ёлғончи бўлса, унда видеолавҳалар гапиради, агар бу ҳам сохталаштирилган бўлса, ҳокимият “автостоянкаси”да қатор тизилган машина эгалари виждони бўлса, гапиради.\nҲоким билан интервью қилиш учун етти кун кутиш? Унутманг, муаммо Сурхондарёда содир бўляпти, бунгача бир нечта хорижий ўзбек тилидаги ОАВ бу ҳақида ёритишга улгурди. Муаммо ҳокимлик билан юзага келмоқда, мухбир ҳокимни етти кун эмас, ҳатто 7 дақиқа кутмасликка ҳаққи бор.\nУ ҳокимдан мажбуран интервью олишга шайдо бўлмаган. Гапи бўлса, ОАВ ҳар қайси фуқаро учун очиқ. Хусусан, Effect.uz ахборот агентлиги бу жараёнда ҳам фуқаролар ҳам давлат идоралари билан ҳолисона ҳамкорликни йўлга қўяди. Зеро, бир кўприкдан ҳамма ўтиши мумкин. Тушунтиришлар ҳақида эса гап йўқ!\nСурхондарё вилояти ҳокимлиги баёнотидан парча: Бундан ташқари, Қизириқ туманида мухбирнинг халқ депутатлари Кенгаши сессиясига киритилмаганлиги билдирилган.\nEffect.uz саволи: Ҳа, Effect.uz ахборот агентлигининг оёқ-ости бўлган журналисти вилоят ва туманда деярли 11 кундан бери бир масала билан шуғулланмоқда. У ўз манфаати ёки фермерлар манфаати учун курашмаяпти. Журналист Президент Шавкат Мирзиёев такрорлайдиган “адолат, адолат ва яна адолат” барқарор бўлиши учун меҳнат қилмоқда. Омма эътиборига жиддий мавзуни хулоса қилиш учун ўртага ташлади.\nҚизириқда ИИБ ходими унинг очиқ сессияга киритилишига қарши чиқди? Тасаввур қилдингиз-а, очиқ сессия, ёпиқ эмас. Бироқ журналист дастлаб, ўша ернинг ўзида қаршиликка учради ва содир бўлган жараённи кўплаб фактлар билан омма эътиборига ҳавола қилди. Сиз айтаётган рўйхат қайси? У ҳам маҳфийми?\nСурхондарё вилояти ҳокимлиги баёнотидан парча: “Ҳокимлар қабул қилмаса, Президент қабулхонасига борамиз! Сурхондарёда фермерлар норози”, шунингдек, “Тўра Боболов раислигида ўтган йиғилишда қизириқлик фермерларга босим ва таҳдид бўлгани айтилмоқда” сарлавҳали видео материаллар юзасидан:\nҚизириқ туманида охирги йилларда пахта ва ғаллачилик соҳасида юқори натижаларга эришилмаганлиги, туман фермер хўжаликларининг солиқ ва таъминотчи корхоналар, шунингдек, Қишлоқ хўжалигини давлат томонидан қўллаб-қувватлаш жамғармаси олдида юзага келган катта қарздорликлари шу кунга қадар сўндирилмаётганлиги, фермер хўжаликларида ишловчи ходимларнинг иш ҳақлари вақтида берилмасдан қолмоқда.\nШу боис, Қишлоқ хўжалиги вазирлиги, “Ўзтўқимачиликсаноат” уюшмаси ва Сурхондарё вилояти ҳокимлиги томонидан туманда қишлоқ хўжалигини такомиллаштириш мақсадида пахта-тўқимачилик кластерини ташкил этиш тўғрисида таклиф киритилиб, “Surxon cotton tekstil cluster” МЧЖ танлаб олинган.\nЖумладан, бугун 4 январь куни Сурхондарё вилояти ҳокими Тўра Боболов Қизириқ туман ҳокимлиги биносида фермер хўжаликларини қабул қилган. Қабул давомида мурожаат эгаларининг ҳар бири бирма-бир тингланган. Уларга нисбатан ҳеч қандай босим ёки таҳдид бўлмаган. (!)\nEffect.uz саволи: Тан оламиз, фермерлар ҳокимлар қабул қилмас экан Президентдан ёрдам сўрашга мажбур бўлишларини айтиб ўтишди. Фермерлар бу жараёнда ўз ҳақ-ҳуқуқларини талаб қилишмоқда.\nФермер хўжаликларида ишловчи ходимларнинг иш ҳақлари вақтида берилмасдан қолмоқда? Бу борада фермерлар билан тушунтириш ишларини ким олиб бориши керак эди? Нега энди айнан саноқли фермерларнинг касрига ишини тоза бажараётганлари ҳам калтак ейиши керак? Ёки фермерларнинг ҳаммаси ишчиларининг маошларини бермасдан келмоқдами? Агар шундай бўлса, ҳокимият буни исботлаб бериши керак. Лозим бўлса, ишчиларига маошини беролмаётган фермерларни қонуний жазога тортиш тарафдоримиз.\nБаёнотда “Surxon cotton tekstil cluster” МЧЖ танлаб олингани айтилган, нега бу кластер раҳбари эски “катталар”дан бўлгани очиқланмаган. Effect.uz ахборот агентлигида бу борада ҳам маълумотлар бор. Агар сизларда бўлмаса, уни тақдим этишимиз мумкин. Ҳоким Тўра Боболов айтганидек, ОАВ ҳам давлат идоралари билан яхши ҳамкорлик тарафдори.\nҚизириқ туманида охирги йилларда пахта ва ғаллачилик соҳасида юқори натижаларга эришилмаганлиги, туман фермер хўжаликларининг солиқ ва таъминотчи корхоналар, шунингдек, Қишлоқ хўжалигини давлат томонидан қўллаб-қувватлаш жамғармаси олдида юзага келган катта қарздорликлар ҳақида фермерларга тушунтириш бериб ўтилган бўлса, нега фермерлар тинимсиз ОАВга мурожаат қилишмоқда. Бу саволга ҳам батафсил жавоб керак.\nҲа, 4 январь куни Тўра Боболов Қизириқ тумани ҳокимлиги биносида фермерларни қабул қилди, ичкарига киритилмаган бўлса ҳам, Effect.uz мухбири ташқарига чиққан баланд овозлардан хабардор. Тешик қулоқ эшитадида, барибир…\nФермерларга ушбу кластер қишлоқ хўжалигидаги ислоҳотларининг намунаси эканлиги, эндиликда фермерлар кластер билан ҳамкорликда фаолият юритишлари мумкинлиги тушунтирилган. Фермерлар тушундими? Ёки мухбирга тушунтира олганингиз каби фермерларга ҳам тушунтириб қўя олдингизми? Ҳа, биз нега тушуна олмаяпмиз? Малол келмаса, яна бир тушунтириб беринг…\nДарҳақиқат, қабул давомида мурожаат эгаларининг ҳар бири бирма-бир тингланган. Бу ҳақида бироз кейинроқ…\n“Уларга нисбатан ҳеч қандай босим ёки таҳдид бўлмаган?”. Аниқ, бўлмаганми? Исбот-далил борми, биз ичкарига кира олмаган бўлсак ҳам, ҳокимиятнинг баҳайбат биносида кузатув камералари бор? Улардаги материалларни тегишли ташкилотларга кесмасдан тақдим қила оласизларми, агар мумкин бўлса… Баёнот шунда ишонарли бўларди.\nИккинчи вариант: Йиғилишдан чиқиб, ОАВ ходимига “бизга таҳдид бўлди, бизга ичкарида босим бўлди, Хажга бориб келган отамни катта залда ҳақоратлади” дея маълумот берган фермерларни жазога тортинг. Ташаббус кўрсатинглар, қўллаб-қувватлайтик! Аксига олиб, жазо берилаётганда йиғилиш видеотасмалари туширилган кассетада “PLAY” босилган бўлсин.\nУшбу жараёнлар ОАВ ва давлат идоралари ўртасидаги “ринг” бўлишига қаршимиз, биз ситқидилдан ўз вазифамизни бажаряпмиз. Янги Ўзбекистон – Имкониятларга бой мамлакат.\nЎйлаймизки, Effect.uz эффекти кўплаб инсонларнинг хотирасида узоқ вақтлар сақланиб қолади. Ҳокимликнинг қуруқ ва арзимаган баёноти эса тарих зарварақларига мухрланажак. Бироқ, унутманг барча амалларимизни тепада кузатаётган бор…\nTeglar:Surxon cotton tekstil cluster МЧЖ, Қизириқ, Сурхондарё, Тўра Боболов\n«30 Z 777 ZZ» рақамини Аҳад Қаюм сотиб олмаган – ИИБ


Олмалик шахри хокими ишдан олинди – КУН УЗ\nГлавная / Сиёсат / Олмалик шахри хокими ишдан олинди\n14.10.2020\tСиёсат Comments Off on Олмалик шахри хокими ишдан олинди 73 Показы\nТошкент вилоятининг Олмалик шахри хокими Усмон Рахимов угли билан боглик можароли хабарлар ортидан ишдан кетди.\nХалк депутатлари Олмалик шахар кенгашининг навбатдан ташкари сессиясида ташкилий масала курилди.\nВилоят хокимлиги хабарига кура, кун тартибидаги масала буйича Тошкент вилояти хокими Рустам Холматов маъруза килган. Вилоят хокими уз сузида Олмалик шахрини ижтимоий-иктисодий ривожлантиришда йул куйилган хато-камчиликларга тухталган, шунингдек, рахбар одам уз шахсий хаётига хам эътиборли булиши, оиласига вакт ажратиши, фарзандлар тарбияси билан жиддий шугулланиши лозимлиги хусусида суз юритган.\nФото: Тошкент вилояти хокимлиги ахборот хизмати\n«Бугунги кунда мухтарам Юртбошимизнинг ташаббуси билан мамлакатимизда очиклик сиёсати жорий этилган. Хаммамиз жамоатчиликнинг катъий назоратидамиз. Шунингдек, ишлайман деган одамга барча шароит яратиб берилган. Машина, яхшигина ойлик маош берилади.\nХабарингиз бор, якинда Олмалик шахри хокими билан боглик холат интернетда таркалди. Замон тезкор. Хар кандай вокелик тез таркаляпти. Агар у ёмон, нохуш булса, эшитиб ич-ичингдан эзиласан киши…\nЯхши биласизларки, юртимизда камбагалликка карши кураш бошланди. Юртбошимиз БМТ бош минбаридан туриб, камбагалликка карши кураш ташаббусини илгари сурдилар. Шундай пайтда бу вокеа булиб турса, рахбарнинг оиласида шундай мухит булса, мутлако тушунарсиз холатдир.\nШахар хокими кандай инсон булиши керак? Рахбарга куп нарса богликлигини хаёт хакикати тасдиклайди. Хоким шу худуднинг отаси.\nМен Усмон Рахимовнинг хокимлик фаолияти мутлако коникарсиз, у ишламади, демокчи эмасман. Бу уринда гап рахбарнинг хар жихатдан эл-юртга урнак була олиши хакида кетяпти. Бинобарин, мухтарам юртбошимиз, донишманд халкимиз рахбарнинг, унинг оиласининг камтарлик фазилатига караб бахо беради», деган вилоят хокими.\nРустам Холматов Олмалик шахар хокими лавозимига Кобил Хамдамов номзодини тавсия этди. Йигилиш иштирокчилари ушбу номзодни куллаб-кувватлашган.\nКобил Хамдамов мазкур лавозимга тайинлангунга кадар Тошкент вилояти хокимининг шахарлар инфратузилмасини ривожлантириш, ободонлаштириш ва коммунал хужалик масалалари буйича уринбосари сифатида ишлаб келган.\nУсмон Рахимов 2019 йил август ойидан буён Олмалик шахри хокими лавозимида ишлаб келаётганди.\nЯкинда шахар хокимининг угли машинани катта тезликда хайдаб, видеосини ТикТок сервисига юклагани, шунингдек бир гурух уртоклари билан катта ёшли инсон ва унинг углини дуппослаб, безорилик килганига оид вокеалар ижтимоий тармокларда кенг мухокама килинган эди.\nПред. «UzAutoMotors» судга махфий хужжатларни такдим этди. Суд давом этмокда\nСледующая Билл Гейтс коронавирус билан боглик вазият янада ёмонлашиши тугрисида огохлантирди\nОшно Хакида Шеър (СМС-SMS)\nГАФУР ГУЛОМ (1903 -1966) – узбек шоир\nМУХАББАТ Шеъри – Авлиёхон Эшон\nУрикзор бозоридаги вокеадан кейинги хангомалар\nБьелса йил фэйр-плейига айланган холатга изох берди


Самарқанд Шошилинч тез тиббий ёрдам шифохонасидаги давлатга қарашли ягона гемодиализ бўлимидаги носозликлар туфайли буйрак етишмовчилиги касалига чалинган 160 дан ортиқ бемор бошқа вилоятларга бориб даволанишга мажбур бўлмоқда.\nОзодликка бу ҳақда хабар йўллаган беморлардан бирининг онаси хусусий гемодиализ марказида даволаниш жуда қиммат бўлганлиги сабабли, улар бошқа вилоятлардаги гемодиализ марказларига ҳафтасига икки-уч мартадан қатнашга мажбур бўлишаётганини айтди.\nЎзбекистонда буйрак етишмовчилигига чалинган беморларга нефрология ва гемодиализ ёрдами кўрсатиш жуда ёмон даражада эканини президент Шавкат Мирзиёев ҳам тан олган ва 2018 йилнинг 12 июлида даволаш сифатини ошириш юзасидан махсус қарорни имзолаганди.\nҚарорда "Ўзбекистон Республикаси Соғлиқни сақлаш вазирлигининг аҳолига нефрологик ва гемодиализ ёрдами кўрсатиш бўйича фаолияти қониқарсиз", деб топилсин деб таъкидланган.\nБемор онаси: "Гемодиализ аппаратлари бир ой ишласа, бир ой ишламай қолади"\nБеморлардан бирининг онаси Самарқанддаги Шошилинч тез тиббий ёрдам шифохонасидаги гемодиализ бўлимида ўтган йилнинг октябридан бошлаб аппаратлар бир ой ишлаб, бир ой бузуқлигидан нолиди:\n“Қизим ўтган йилнинг октябридан бери гемодиализ олади. Ҳар уч кунда бир марта бу жараёндан ўтиши керак. Бир -икки марта олганимиздан кейин гемодиализ аппаратларига сув етказиб берувчи фильтрлар ишдан чиқиб, бир ой ишламади. Ўшанда Чирчиққа бориб, бир ой ётиб гемодиализ олишимизга тўғри келди. Ноябрда Самарқанддаги аппаратлар яна ишлай бошлагани учун уйимизга қайтдик. Ўтган ҳафтанинг сешанба кунида аппаратлар яна ишдан чиқибди. Энди ҳафтасига икки кун Жиззахга қатнаяпмиз. Бемор қизимнинг аҳволи йўл азобидан янада ёмонлашиб қолди”\nБемор қизнинг онасига кўра, Самарқандда 160 нафардан ортиқ бемор учун фақат 4 та гемодиализ аппарати бор. Шунинг учун беморларнинг навбати ярим кечада етиб келади:\n“Ўша тўртта аппаратнинг иккитаси ҳам жуда эски. Аппаратлар етишмаслиги ортидан бизнинг навбатимиз кўпинча соат тунги 11 ларга тўғри келади. Кейин муолажа учун камида 3,5 соат вақт кетади. Ўшанда тунги соат 2-3 ларда уйга қайтамиз. Беморлар учун бу жуда оғир”.\nШифокор: "Ускунани созлайдиган усталар бармоқ билан санарли, навбат кутамиз"\nМазкур хабар ортидан Озодлик мухбири Самарқанд Шошилинч тез тиббий ёрдам шифохонасидаги гемодиализ бўлимига мурожаат қилди. Ўзини таништиришни истамаган шифокор аппаратлар тез-тез ишламай қолишини тасдиқлади.\nУнга кўра, бунга аппаратларга сув етказиб берувчи станциянинг (гемодиализ аппаратининг таркибий қисми) мунтазам бузилиб қолиши сабаб бўлмоқда. Бу ускунани созлайдиган усталар эса бармоқ билан санарли бўлиб, улар бошқа вилоятлардаги ускуналарни таъмирдан чиқариб бўлгунига қадар навбат кутишга тўғри келади. Шифокор бундан бошқа тафсилотларни очиқлашни истамади.\nШифокор Самарқандда “Zartek” хусусий гемодиализ маркази ҳам борлигини, шунинг учун давлат шифохонасидаги аппаратлар ишламаган пайтда беморлар ўша марказдан муолажа олишлари мумкинлигини таъкидлади.\nБемор онаси: "Хусусий марказда муолажа учун ойига 700 доллар керак"\nБироқ беморлар “Zartek” хусусий гемодиализ марказида муолажа олиш ҳақи жуда қимматлигидан нолимоқдалар.\n“У ерда бир марта муолажа олиш 796 минг сўм. Бир ҳафтада икки марта олсак деярли 1 миллион 600 минг сўм бўлади. Бир ойлигини ҳисобласак 700 долларга яқинлаб қолади. Беморлар, уларнинг оилалари бунча пулни қаердан олади? Ноилож қолганимизда бир-икки марта шу ерда ҳам муолажадан ўтдик”, деди беморлардан бирининг яқин қариндоши.\n“Zartek” хусусий гемодиализ маркази масъуллари Озодлик мухбирининг нарх-наво қайси асослардан келиб чиқиб белгилангани тўғрисидаги саволарига жавоб беришдан бош тортди.\nМаҳаллий матбуотнинг хабар беришича, “Zartek” гемодиализ маркази Самарқанддаги “Zarmed” хусусий тиббий марказининг шўъба корхонасидир. У Самарқанддан ташқари Бухоро ва Қаршида ҳам ўз филиалларига эга.\nТурк инвесторлари билан ҳамкорликда ташкил этилган мазкур марказ Самарқанд бўлимида 12 та, Бухоро бўлимида 8 та, Қарши бўлимида 10 та замонавий гемодиализ аппаратларига эга. 2019 йилнинг 4 декабрида иш бошлаган “Zartek”ка Туркиянинг Tek Group ширкати 500 минг доллар, “Zarmed” 500 минг доллар маблағ ётқизган.\nМутахассис: "Ўзбекистонда гемодиализга муҳтож 2600 бемор бор"\nСоғлиқни сақлаш вазирлиги тизимида ишловчи мулозимнинг Озодлик радиосига айтишича, бугунги кунда Ўзбекистонда гемодиализ муолажасидан ўтадиган 2600 бемор бор.\nПрезидент қарори билан Тошкент шаҳар нефрология шифохонаси негизида Республика ихтисослаштирилган нефрология ва буйрак трансплантацияси илмий-амалий тиббиёт маркази буйрак етишмовчилигига чалинган беморлар муолажаси учун ихтисослашган энг йирик шифохона ҳисобланади.\n“Бу ерда 170 та ўрин ташкил этилган ва катталар учун 30 та, болалар учун 10 та замонавий гемодиализ аппааратлари мавжуд. Қолган вилоятларда эса ҳалигача гемодиализ аппаратлари етарли эмас. Масалан, Жиззахда 10 гемодиализ аппарати бор, яъни ҳар 10 беморга 1 та гемодиализ аппарати тўғри келади. Бу чидаса бўладиган ҳолат, аммо Самарқандда ҳақиқатан ҳам гемодиализ аппаратлари эски. Эҳтиёт қисмларни чет элдан сотиб олишга тўғри келади, бунинг устига, таъмирдан чиқарилганидан кейин ҳам, гемодиализ аппаратларига келадиган сув учун махсус фильтрларни бошқарадиган малакали инженерлар етишмайди”, деди мутахассис.\nЎзбекистон Соғлиқни сақлаш вазирлиги 2018 йилнинг августида Германиянинг «VAMs GmbH» ширкати билан аҳолига нефрологик ва гемодиализ ёрдам соҳасида янги инвестиция лойиҳасини амалга ошириш тўғрисидаги келишувни имзолаган эди.\nКелишувга асосан гемодиализ хизматини кўрсатувчи 20 га яқин янги тиббий клиникалар ташкил этилиши керак эди. Соғлиқни сақлаш вазирлиги тизимида ишловчи мутахассиснинг айтишича, шу кунгача Жиззах шаҳрида туманлараро гемодиализ марказини очиш лойиҳаси амалга оширилган.\nМазкур лойиҳани 2022 йилгача якунлаш режалаштирилган. Лойиҳанинг умумий қиймати 27 миллион долларни ташкил этади.\nСоғлиқни сақлаш вазирлиги матбуот хизматига мазкур муаммо юзасидан Озодлик йўллаган саволларга ҳозирча жавоб келмади.\nПрезидент қарори ва кўрсатмаси\nЎзбекистонда буйрак етишмовчилигига чалинган беморларга нефрология ва гемодиализ ёрдами кўрсатиш жуда ёмон даражада эканини президент Шавкат Мирзиёев ҳам тан олган. Президент 2018 йилнинг 12 июлида имзолаган қарорида "Ўзбекистон Республикаси Соғлиқни сақлаш вазирлигининг аҳолига нефрологик ва гемодиализ ёрдами кўрсатиш бўйича фаолияти қониқарсиз", деб топилсин деб таъкидланган.\n“Ўзбекистон Республикаси аҳолисига нефрология ва гемодиализ ёрдами кўрсатиш самарадорлигини ошириш чора-тадбирлари тўғрисида”ги президент қарорида: “тиббиёт муассасаларида гемодиализ олиш учун ўринларнинг умумий сони реал эҳтиёждан бир неча баравар кам, гемодиализ бўлинмаларининг ярмидан ортиғи мослаштирилмаган хоналарда жойлашган, кўпгина гемодиализ машиналарининг белгиланган фойдаланиш муддати ўтиб кетган”, деб билдирилган.\nБундай ҳолатга барҳам бериш мақсадида президент “гемодиализ аппаратлари ва сарфлаш материаллари етказиб беришга зарур рухсатномалар беришнинг, хусусий тиббиёт ташкилотлари томонидан гемодиализ хизматлари кўрсатишнинг амалдаги тизимини тубдан соддалаштириш бўйича зарур чоралар кўриш”га ҳамда 2019/2020 ўқув йилидан бошлаб магистратура ва клиник ординатуранинг “нефрология” ва “болалар нефрологияси” мутахассисликлари бўйича янги йўналишларини очишга кўрсатма берганди.\nБуйрак етишмовчилиги ва гемодиализ нима?\nТиббиёт соҳасига бағишланган сайтларда бу икки атамага қуйидагича таъриф берилган:\nБуйрак етишмовчилиги – буйрак фаолиятининг пасайиши синдроми. Тўсатдан (ўткир) ёки секин-аста (сурункали) рўй беради.\nЎткир буйрак етишмовчилигида буйрак фаолияти, хусусан, азот, сув-туз ва бошқа(лар) моддалар алмашинуви издан чиқади, бунда сийдик кам ажралади, оғир ҳолларда бутунлай ажралмай қолади (анурия, уремия). Қонда сийдикчил (мочевина) миқдори кўпаяди, организмнинг сийдикдан заҳарланиши кузатилади; тери ости, қорин ва кўкрак қафасида суюқлик тўпланади («сувдан семириш»).\nТашналик, оғиз қуриши, тери қуруқшаб қичишиши, қусиш, камқонлик; нафас аъзолари, юрак-томирлар ва меъда-ичак фаолиятининг бузилиши аломатлари кузатилади. Сийдикнинг нисбий зичлиги камайиб, миқдори эса ортади.\nГемодиализ – қонни заҳарли моддалардан тозалаш, қон муҳити ва сув-минераллар алмашинувини мувозанатлаш усули. Гемодиализда вена ёки артерия қони махсус капиллярли диализатордан ўтказилиб, қон такибидан ортиқча сув, сийдикчил ва бошқа(лар) кераксиз моддалар сўриб олинади.\nБуйрак етишмовчилигига чалинган беморлар ҳафтасига икки-уч мартадан мазкур муолажадан ўтишга мажбурлар. Ҳар бир муолажа 3-4 соат давом этади.


Ўзбекистон томонга бирорта ўқ отилмаслиги учун ҳар қандай мулоқотга тайёрман — Шавкат Мирзиёев – Газета.uz\nLotinchada 27 август 2021, 13:42 Сиёсат\nПрезидент Шавкат Мирзиёев Навоий вилоятига ташрифи доирасида фаоллар билан учрашувда Афғонистондаги вазият масаласига тўхталиб ўтди, дея хабар бермоқда Kun.uz.\n«Афғонистондаги вазият ҳаммамизни ўйга солиши табиий. Хавотир олманглар, мудофаа қудратимиз ҳар қандай вазиятга тайёр, вазиятни назорат қилиб турибмиз. Лекин мени ўйлантиргани — улар бизнинг жонажон қўшнимиз, улар ҳам кўчиб кета олмайди, биз ҳам. Мана, кечадан бошлаб жафокаш афғон халқига кўмак бўлиш мақсадида Ҳайратон кўпригини вақтинча ишга туширдик. Чунки Афғонистон халқи ҳозир ёрдамга муҳтож, агар улар тинчлик сари ҳаракат қилсалар, биз уларга кўмакчи бўламиз», — деди давлат раҳбари.\nШавкат Мирзиёев сўзларига кўра, Ўзбекистон бошқа давлатлардан келаётган озиқ овқатни поездлар орқали Афғонистонга етказиб беради, ўзи ҳам бунга ҳисса қўшади. «Чунки Мозори Шариф шаҳрига ягона темирйўл биз орқали ўтади», — деди у.\n«Толибон билан кеча ёки бугун эмас, ҳали ҳеч қайси давлат улар билан гаплашмаганида, икки йил олдин улар билан мулоқот қилишга топшириқ берган эдим. Телевизорда кўрган бўлсангиз, уларнинг Доҳадаги раҳбари Мулла Абдул Ғани Бародар жаноби олийлари ҳам ўшанда Ўзбекистон халқига, Ўзбекистон томонига бирорта ўқ отилмаслиги бўйича ваъда берганди. Ваъдасига вафодор бўлиб тургани учун ҳам улар билан мулоқот қилишимиз табиий», — деди президент.\nМенга халқимнинг тинчлиги керак, осойишталиги керак. Ким бўлишидан қатъи назар улар билан мулоқот қиламан. Фақат ва фақат ўзбек халқимнинг, жонажон Ўзбекистоннинг тинчлигига таъсир кўрсатадиган омил бўлса, ким бўлишидан қатъи назар гаплашаман", — дея таъкидлади Шавкат Мирзиёев.\n«Мен шундай воқеа булишини икки йил олдин билган эдим», — дея қўшимча қилди у.\n«Газета.uz» 1 408\n«Ягона мақсадимиз — Ўзбекистонга Афғонистондан ўқ отилмасин» — президент 11 октябр 2021, 14:38\n«Афғонистонда сиёсий барқарорликни ўрнатиш — минтақавий хавфсизликнинг ишончли омилидир» — президент 2 сентябрь 2021, 13:59\n27 август 2021, 14:34\nolloh rozi bo'lsin sizdan! Siz uchun duodamiz


22 январь, 2021, 16:20\nТеглар:Пеле | Криштиану Роналду | Лионель Месси\nSPORTS.uz айни дамда бутун дунё мухлислари муҳокама қилаётган мавзу ҳақида фикр юритади.\nТуриннинг «Ювентус» жамоаси ҳужумчиси Криштиану Роналду бурчакдан узатилган тўпдан унумли фойдаланди ва «Наполи»га қарши суперкубок учрашувида гол киритди. Бу португалиялик футболчи учун фаолиятидаги 760 голига айланди.\nУшбу голдан сўнг, футболдаги статистикани ҳисоблаб борувчи портал – “Squawke Football” Роналдуни сайёрамиздаги энг сермаҳсул футболчи, деб эълон қилди. Криш 759 та гол киритган Йозеф Бицандан битта голга ўзиб кетди ва мутлақ етакчига айланди. Ушбу нашрнинг маълумотларига қараганда, Роналдудан кейинги ўринлари Йозеф Бицан (759), Пеле (757), Ромарио (743) ва Лео Месси (719) эгаллаб турибди.\nКриш ўзининг 760 голини киритгач, футбол олами ўз-ўзидан иккига бўлинди. Айримлар Роналдуни барча замонлардаги энг яхши футболчи деб атай бошлаган бўлса, қолганлар Пеленинг натижаси бундан анча яхшироқ эканлигини такрорлашга тушиб кетди. Бу баҳсли вазиятда бир муҳим омилни унутмаслик лозим. Роналду ўзининг барча голларини расмий ўйинларда киритган! Бундан кўриниб турибдики, биз спорт оламидаги энг яхши атлетлардан бирининг ўйинларини томоша қиляпмиз.\nФИФА футболчиларнинг статистикаси билан иш олиб бормайди. Шу сабабли, турли нашрлар ўз версияларини олдинга суришга тушиб кетди. Кришнинг мухлислари 760 голни нишонлаши табиий. Пеле тарафодорлари эса, ишончсиз бўлган манбадаги маълумотлар асосида ҳали-бери ҳеч ким бразилиялик футболчидан ўзиб кетмаганини айтмоқда.\nПеле нечта гол урган?\nКелинг, тан олайлик Пеленинг киритган голларин сонини бирорта ишончли манба аниқ айта олмайди. Футболчининг ўзи эса, тинимсиз рекордлари ҳақида фикр билдиришга тиришади. Унинг наздида голлари сони 1283 тани ташкил этади.\n«Мендан нега янги Пеле чиқмаяпти, деб кўп сўрашади. Уларга доимо менинг ота-онам бошқа фарзанд кўра олмаслигини айтаман. Месси иқтидорли футболчи, бироқ у мен билан таққосланишидан аввал 3 та ЖЧда ғалаба қозонишини лозим. Шунингек, 1283 та гол киритиши ҳам керак. Ана шунда, у бу мавзуда суҳбат қуриши мумкин».\nАслида, Пеленинг сўзларида жон бор, бироқ қаҳрамонимиз ўз голлари сонига машғулот чоғида урилганларини ҳам ёзиб қўйган. Эътиборлиси шундаки, унинг голлари сонини кўпайтиришга ёшлар жамоаси ва академияда урилган голлар ҳисса қўшган. Айрим манбаларда, Пеле ҳарбий хизмат чоғида ҳам тўп сурган ва ўша голларни ҳам ёзиб қўйган. Агар бундай киритган голлар инобатга олинса, австриялик супер ҳужумчи (Бицан) ҳисобида 1468 та гол мавжуд. Пеле бу борада ҳам бир қадам орқада қолгани ўз-ўзидан маълум бўлади.\nЭнг таниқли нашр рўйхатида ким етакчи?\nRec. Sports.Soccer – бу 1994 йилда ташкил этилган спорт аналитик нашри бўлиб, тўлиқ эътиборини футбол оламини ўрганишга қаратган. Ушбу нашр яқинда энг кўп гол киритган футболчиларнинг рўйхатини эълон қилди. Унга кўра, Криштиану Роналду 4-поғонада қолди. Биринчи ўринда эса,\nУве Зеелер (Германия) — 575 гол\nФеренц Деак (Венгрия) — 576\nЭйсебио (Португалия) — 623\nЛионель Месси (Аргентина) — 719\nГерд Мюллер (Германия) — 734\nКриштиану Роналду (Португалия) — 760\nРомарио (Бразилия) — 772\nЙозеф Бицан (Австрия/Чехия) — 805\nТан олиш лозим, бу рўйхат футбол оламидаги энг ишончли манба бўлиб турибди. Шундай экан, Роналду ҳали ўзи режа қилган энг баланд маррага чиққани йўқ. Катта эҳтимол билан, португалиялик футболчи Ромарио ва Пелени бу мавсумнинг ўзи қувиб ўтади. Йозеф билан ўртадаги фарқни йўққа чиқариш учун эса, Кришга яна 45 та гол киритиш лозим. Икки ҳафтадан сўнг, 36 ёшни қарши олувчи футболчи учун бу осон бўлмаган синов бўлиши аниқ. Агар Криш бу тўсиқни ҳам енгиб ўтса, у сайёрамиздаги энг сермаҳсул футболчига айланади. SPORTS.uz воқеалар ривожини кузатишда давом этади.\nРоналдунинг рекорди футбол қиролининг норозилигига сабаб бўлди


Неймар Бразилия термасида ўз натижасини яхшилашда давом этмоқда\nЧоршанба, 17 Октябр\nБразилия терма жамоаси ҳужумчиси Неймар Аргентинага қарши кечган ва 1:0 ҳисобидаги ғалаба билан якунланган ўртоқлик учрашувида шахсий натижасини яхшилади.\nНеймар иккинчи бўлимга қўшиб берилган учинчи дақиқада Мирандага голли пас етказиб берди. Бу орқали форвард «гол+пас»тизимида очколари сонини 100тага етказди (59 гол ва 41 голли пас). Бу натижага эришиш учун Неймар «селесао» сафида 94 ўйинда майдонга тушиши етарли бўлди.\n26 ёшли Неймар миллий терма жамоада 2010 йилдан буён ўйнаб келмоқда ва терма жамоа тарихидаги учинчи тўпурар бўлиб турибди. Бразилия термасида ундан кўпроқ голни фақат Пеле (92 ўйинда 77 гол) ва Роналдо (98 ўйинда 62 гол).\nШу билан бирга Неймар терма жамоада кўп ўйин ўтказиш бўйича топ-10га кирган, у Жилмарни ортда қолдирди. Бу борадаги энг яхши натижа Кафу томонидан қайд этилган, у Бразилия термаси либосида 142 марта майдонга тушган.\nЕвропа Лигаси. «Арсенал» ва «Севилья»да йирик ғалаба, «Краснодар» Швейцарияда шарманда бўлди


Ўзбек курашини нечта мамлакатда билишади? - xabar.uz\n22.04.2018 02:28 0 104\n— Халқаро кураш ассоциацияси (IKA) федерациялари нечта мамлакатда ташкил этилган? Айни пайтда дунё бўйича қанча полвон ўзбек кураши билан шуғулланмоқда?\nОқдарё туманидаги 2-мактаб ўқитувчиси\nСаволга Ўзбекистон кураш федерацияси бош котиби Аббос Тўйчибоев жавоб беради:\n— Бугун ўзбек халқига хос жўмардлик, жасорат, адолатпарварлик каби инсоний фазилатларни тарғиб этаётган ўзбек кураши жаҳон миқёсида кенг оммалашиб улгурди. Халқаро кураш ассоциацияси (IKA) 1998 йили Биринчи Президентимиз Ислом Каримов ташаббуси билан ташкил этилган бўлиб, Тошкент шаҳри ташкилотнинг штаб-квартираси этиб белгиланган. Ҳозир жаҳоннинг 129 мамлакатида Халқаро кураш ассоциациясининг федерациялари фаолият юритмоқда. Дунё миқёсида 130 мингга яқин турли хил вазн тоифасидаги спортчилар ўзбек кураши билан мунтазам шуғулланмоқда.


АҚШда 500га яқин ўзбекистонлик талаба ўқимоқда\nАҚШда ўқиётган ўзбекистонлик талабалар сони 2014-2015 ўқув йилида 6 фоизга кўпайди ва 491 кишига етди. Бу ҳақда Қўшма Штатларнинг Тошкентдаги элчихонаси эълон қилган “Очиқ эшиклар” ҳисоботида маълум қилинди.\n19 ноябрда тарқатилган хабарда айтилишича, АҚШдаги ўзбекистонлик талабаларнинг 48 фоизи бакалавриат дастурлари асосида ўқимоқда. Бу эса Марказий Осиё давлатлари орасидаги энг яхши кўрсаткичдир.\nАйни пайтда АҚШда хориждан келган 974 минг 926 талаба таълим олмоқда. Ҳисоботда билдирилишича, Қўшма Штатларда ўқиётган талабаларнинг 304 мингдан кўпроғи хитойлик, 132 минг 888 нафари ҳиндистонликдир.


Росомаха яратувчиларидан бири ҳаётдан кўз юмди\n17:32 / 11.09.2017\nАҚШда комикслар муаллифи ва Marvel сайёрасидаги Росомаха персонажи яратувчиларидан бири Лен Уэйн вафот этди. Сценарийнавис 69 ёшида ҳаётдан кўз юмди. "Life" ёзувчи Брайан Майкл Бендис хабарига асосланиб, шу ҳақида маълум қилди.\nМанбага кўра, Уэйн охирги вақтда бир неча жарроҳлик амалиётини бошдан кечирган, улардан бири умуртқа поғонаси соҳасида бўлган. Бундан ташқари, унинг товонига йиринг йиғилган. Шундай бўлса-да, комикслар муаллифининг ўлимига айнан нима сабаб бўлгани маълум қилинмаган.\nТаъкидлаш жоизки, Лен Уэйн Росомахани рассом Дон Рамита ва Герб Тримплар билан бирга ишлаган. "Х одамлар" комикслар экранизациясида Росомаха ролини ижро этган Хью Жекман сценарийнависнинг ўлими муносабати билан ҳамдардлик билдирди.\nҲью Жекман унинг ўрнини фақат Шоҳрух Хон эгаллаши мумкинлигини айтди\n17:11 / 02.03.2017\nРосомаха тарихининг сўнгги қисми бўлган “Логан” фильмининг илк трейлери тақдим этилди\n20:07 / 20.10.2016


Хоразмда жиноятчи ички ишлар ходимига ўқ узди. Ходим бир умрга ногиронга айланди | Qalampir.uz\nХоразмда жиноятчи ички ишлар ходимига ўқ узди. Ходим бир умрга ногиронга айланди\nЖамият\t25 Июнь 15:44 16069\nХоразмда хизмат вазифасини бажараётган Ички ишлар ходимига милтиқдан ўқ узилди. Ходим тирик қолган бўлса-да у бир умрга ногиронга айланди. Бу ҳақда Ички ишлар вазирлиги Матбуот котиби Шоҳруҳ Ғиёсов “Юксалиш” умуммиллий ҳаракатида ўтган жамоатчилик мулоқотида маълум қилди.\nҒиёсов Ички ишлар органлари ходимларининг оғир меҳнати ҳақида гапираркан, шундай дейди:\n“Охирги вақтларда ички ишлар органлари фаолиятига фақат бир томонлама баҳо бериб, бирон бир хатосини кўриб қолсак, ёмонлашга ўрганиб қолганмиз.\nУ доим риск билан боғлиқлигини эсдан чиқармаслик зарур. Шу нарсага эътибор қилинмайди. Кўчада бемалол юриш, фарзанди кўчага чиққанида хавотир олмаслик ва кўзга кўринмайдиган бошқа қулайликлар ўзидан ўзи пайдо бўлиб қолгандек кўринади”, дейди Ғиёсов ходимларга адвокатлик қиларкан.\nУнинг таъкидлашича, жорий йилнинг май ойида Хоразм вилоятида наркотик моддалар олди-сотдиси билан шуғулланувчи шахс ушланганда, унинг укаси уйидан милтиқ олиб чиқиб, ўз хизмат вазифасини бажараётган ички ишлар ходимига ўқ узган. Натижада ходим жароҳатланган ва бир умрга ногиронга айланган.\nШунингдек, жорий йилнинг 2 март куни Наманган вилояти Поп туманида жиноят қидирув бўлими тезкор вакили қидирувдаги шахсни қўлга олади. Ушбу шахс ўзини ўзи ўлдириш билан таҳдид қилади ва қўлбола тўппончани бошига тирайди. Айни вақтда ички ишлар ходими бунга йўл қўймаслик учун уни тўхтатишга уринади. Қидирувдаги шахс эса бу вақтда ходимга қарата икки марта ўқ узади.\n“Бундай ҳолатларни хеч ким эътиборга олмайди. Бу уларнинг вазифаси, қасамёд қабул қилган”, дейди Шоҳруҳ Ғиёсов.\n28 Сентябрь 10:15 53328\n27 Сентябрь 21:41 46249\n28 Сентябрь 15:22 25105\n28 Сентябрь 09:43 23565\n28 Сентябрь 09:27 23430


Тошкентда валюта айирбошлайдиган биринчи банкомат ишга тушди\nТошкентда валюта айирбошлайдиган биринчи банкомат ишга...\n16.01.2018 12:36 0 1247\nЯгона халқаро процессинг маркази («GlobUz») ва «Asia Alliance Bank» АТБ 15 январь куни валюта айирбошлаш вазифасини бажарувчи банкоматни ишга туширди. Бу ҳақда «Uzdaily» сайти хабар берди.\nМазкур янги хизматни кўрсатувчи банкомат фуқароларга банк филиалларига бормасдан пул алмаштириш имконини беради. Ҳозирда банкомат орқали нақд кўринишдаги АҚШ долларини курс бўйича сўмга алмаштириш имконияти мавжуд.\n«GlobUz»нинг таъкидлашича, валюта айирбошлашда лимит белгиланмаган. Яқин кунларда банкомат орқали евро ҳамда Россия рубли ҳам алмаштирилиши мумкинлиги режалаштирилган.\nБанкомат Яшнобод тумани «Asia Alliance Bank» ҳудудига жойлаштирилган ҳамда кунбўйи ишлаб турибди. Банк тез кунларда мазкур банкоматларни кўпайтиришни режалаштирган.\nЎзбекистон валюта Тошкент банкомат


20 сентябрь, 2021, 19:19\nТеглар:Лионель Месси | ПСЖ | Барселона\nБуни мухлислар ҳурматсизлик, деб қабул қилди\nПСЖ ҳужумчиси Лионель Месси Франция чемпионати доирасида “Лион” устидан 2:1 ҳисобидаги ғалабадан сўнг, муваффақиятни нишонлаш учун жамоадошлари билан бирга мухлислар жой олган трибунага бормаган.\nПарижлик мухлисларга аргентиналик юлдузнинг бу муносабати ёқмади.\nЛионель Месси ушбу учрашувда 76-дақиқада захирага олинганида бош мураббий Маурисио Почеттинога қўл бермаган эди. Месси шу орқали мураббийга ўз норозилигини билдиргани айтилмоқда.\nМесси ПСЖда учта учрашувда майдонга тушиб, ҳали ўзини кўрсата олгани йўқ.\nБу ер сенга Барса эмас Месси. Бу ерда ҳамма сен учун ўйнамайди. Ҳамма сенга шароит қиллиб бермайди. Ҳаттоки ўзингни ватандошларинг ҳам сенга сен учун ҳаракат қилмайди Месси. Лекин сен Ўз ватандошинг мураббийинга қўл бериб чиқиб кетишин керак эди. Ҳатто сени заҳирага олса ҳам.\nМесси сан Роналду бўла олмаслигингни мен билардим. Криштиану бўлиш осон эрмас. Сен бир жойга кўкарган ниҳол бўлиб қоласан барсанинг Анори. Барсада сенинг новдаларинг гуллаб яшнаши учун, сенданда ўзмоқчи бўлган Зилатин Ибрагимович деган ҳосилдор новдани узиб ташлашар. Лекин ПСЖда ундай қилишмайди. Мессий жаноби олийлари.\nЎнталаб олтинтўп олсангда. Барибир Португал ўғлони СR7 ни сендан устун ва кучлий деб биламан Месийвой!!!!\nLIVE ПСЖ - "Лейпциг": Матнли трансляция


Австралия куёш панелларини ишлатиш буйича хакикий инкилобга якинлашди – КУН УЗ\nГлавная / Технологиялар / Австралия куёш панелларини ишлатиш буйича хакикий инкилобга якинлашди\nАвстралия куёш панелларини ишлатиш буйича хакикий инкилобга якинлашди\n12.10.2017\tТехнологиялар Comments Off on Австралия куёш панелларини ишлатиш буйича хакикий инкилобга якинлашди 247 Показы\nАвстралия энергетика бозорининг оператори фикрича, 10 йилдан сунг куёш панеллари анъанавий электр станцияларини тулик алмаштириш имкониятига эга булади. Бу хакда Clean Technica ёзмокда.\nАвстралияда электр станцияларининг минимал кувват сарфлаш рекорди янгиланди. У аввалги рекорд – утган ойги 786,42 МВт билан солиштирганда 587 МВт.га тушди. Афтидан, хамма нарса об-хавода – хозир Жанубий ярим шарда эрта бахор булиб турибди ва хеч ким кондиционерларни ёкмайди. Натижада, Жанубий Австралия штатида куёш панеллари жами энергия ишлаб чикариш кувватининг 47,8 фоизи билан таъминлади.\nАвстралия оператори фикрича, 2019 йилга келиб минимал энергия истеъмоли рекорди 354 МВт.га етиши, 10 йилдан сунг эса уйларнинг томларида жойлашган куёш панеллари электр станцияларини тулик алмаштириши мумкин. Худди шундай тахмин Гарбий Австралияга хам тааллуклидир.\nКуёш панеллари коронгу пайтда ишламайди, бир кун давомида йигилган энергияни хам саклаб кола олмайди. Шу сабабдан уй эгалари умумий электр тармогига уланиши керак. Бирок, кундуз куни бунга эхтиёж колмайди, шунинг учун Жанубий Австралия кечки ва кундузги вакт ичида электрга булган талаб уртасидаги фаркни сезиларли даражада камайтирган биринчи минтакага айланди. Куп жихатдан, бу куёш панеллари нархининг сезиларли пасайиши билан боглик.\nЭнди Австралияда кун давомида йигилган куёш энергиясидан кечкурун фойдаланиш имконини берадиган саклаш тизимларини яратиш устида ишлашмокда. Бундан ташкари, шамол энергияси купинча шахарчалар электр эхтиёжининг 100 фоизини таъминлаши мумкин. Шу сабабли, энергия станциялари учун «асосий юк» тушунчасини кайта куриб чикиш ва кайта тикланадиган энергия манбаларининг купайиб бораётганлигини инобатга олган холда, имкониятларни мослашувчан равишда кайта таксимлашни урганиш керак.\nШу билан бирга, австралиялик меъморлар йилига атиги 3 доллар сарфлайдиган аклли уйни куришди. У кун давомида куёш нурини туплаб, шу иссиклик билан хонани киздириш имкониятига эга.\nПред. Спильберг Apple билан хамкорликда “Гаройиб вокеалар”нинг давомини суратга оладиган булди\nСледующая Видео: Перулик футболчи Колумбия билан уйинда келишув булганини тан олди


Бозорни раҳбар эмас, халқ танлайди\nЛобар Сирдарё вилояти раҳбарлари Тошкент-Термиз йўли ёқасида бунёд этилган, бир неча йиллардан буён қаровсиз ётган Гулистон улгуржи бозори фаолиятини маъмурий усуллар билан йўлга қўйишга ҳаракат қилмоқда.\nВилоят йўл-патруль хизмати ходимлари трассадан ўтаётган жамоат транспортларини тўхтатиб, шаҳардан анча чеккада 1 миллиард 200 миллион сўм сарфлаб бунёд этилган бозорда савдо қилишга мажбурлаяпти. Аммо бу маъмурий усуллар аҳоли норозилигига сабаб бўляпти.\nГулистон марказий бозоридаги тадбиркорлар ҳам улгуржи бозорда савдо қилишга мажбурланмоқда. Ҳатто патта нархлари марказий бозордагидан 50 фоиз арзонлаштирилгани ҳам тадбиркорлар норозилигини пасайтираётгани йўқ.\nУларнинг сўзларига кўра, бозордаги савдо ўринлари баҳосини ҳам 50 фоиз туширишга ваъда берилган. Бироқ бу жойларни ўтган йили сотиб олган одамлар бор. Улар бошқа тадбиркорларга ўз жойларида савдо қилишга рухсат бермайди. Бундан ташқари, улгуржи бозорда савдо йўқ.\n“Шаҳар чеккасидаги бозорга бориш қўшимча харажатлар талаб қилади. Бизга икки баробар қиммат бўлиб кетяпти. Ўртада сотувчи ҳам, олувчи ҳам сарсон бўляпти”, - дейди харидорлардан бири.\nГулистон марказий бозорида савдо қиладиган тадбиркорларнинг асосий қисми кичик савдо айланмасига эга. Уларнинг савдодан кўраётган даромади кунўтарга етади. Тадбиркорлар ўтган йили ҳам улгуржи бозорда савдо қилишга мажбурлангани, аммо ҳеч ким бормагач, шаҳар марказидаги бозорга қайтишга мажбур бўлганини билдиряпти.\n“Қайтиб келиб, яна жойсиз қолдик. Кўчада ўтириб савдо қиляпмиз. Ўтган йили ҳам улгуржи бозорда 15 кунча ўтирдик. Халқ келмади. Сарсон бўляпмиз”, - дейди савдогарлар.\nАйни пайтда Гулистон улгуржи бозорида, асосан, автомобиль эҳтиёт қисмлари билан савдо қилаётган тадбиркорларни учратиш мумкин. Улар ҳам бозордаги шароит айтарли яхши эмаслигини таъкидлади.\nХаридорлар орасида улгуржи бозорнинг ишлашини истайдиганлари ҳам бор. Улар йўли ўнг келадиган кишилардир. Улар шунча маблағ сарфланиб қурилган бозор ишлаши керак, деган фикрда.\nМустақил кузатувчи Муҳаммад Алининг айтишича, катта маблағ сарфлаб қурилган улгуржи бозор узоқ йиллар ишламагани учун ҳозир ташландиқ аҳволга келиб қолган, талон-тарож қилинган. Энди эса бозорни таъмирлаш учун яна маблағ сарфланмоқда.\n“Бозор билан мозорни халқнинг ўзи танлайди, деган гап бор. Маҳаллий ҳокимият қанчалик мажбурламасин, улгуржи бозор гавжумлашишига умид кам. Агар маҳсулот сероб, йўл харажати кам бўлсагина аҳоли бориши мумкин”, - деди кузатувчи.


Ирқчилар гуруҳи устидан суд жараёни бошланди\nБасира Новосибирск вилоятидаги Берск шахар суди яқин кунлар ичида ирқчилар гурухи – скинхедлар устидан очилган жиноий ишни кўриб чиқади. Бу гуруҳ аъзолари Ўзбекистон ва Тожикистон фуқароларига хужум қилганликда айбланмоқда.\nРоссия суд амалиётида илк бор ирқчилар гуруҳи суд қилинадиган бўлди. Гуруҳ аъзолари миллий адоват қўзғатишда, экстремистик ташкилот фаолиятида иштирок этишда айбланмоқда.\nРоссия федерацияси жиноий кодексининг 2821 моддаси 2 қисми шу пайтгача хеч қачон қўлланилмаган.\nБердск шаҳрининг 4 нафар фуқароси устидан бошланажак суд илк бор ирқчилар харакатининг мавжудлигини ва бу экстремистик йуналиш эканлигини тан олишдир.\n2005 йилнинг 30 сентябрида Бердск касалхонасига тротуар плиткаларини ясовчи цехдан икки нафар Ўзбекистон фуқароси олиб келинади. Улардан бирининг бош суяги сингани, иккинчисининг эса жағи сингани кайд этилади.\nБердск ички ишлар бўлимига берган кўрсатмасида ўзбекистонлик икки фуқаро цехга бирданига бир неча нафар йигит кириб, уларни занжирлар билан урганини айтишган.\n23 октябрь куни эса икки нафар Тожикистон фуқароси пичоқланган холда топилади.\nХозирда Бердск скинхедлари томонидан жабр кўрганлар 6 нафарни ташкил этади. Бироқ хукук тартибот органлари бу ирқчилар гуруҳидан жабр кўрганлар 6 нафардан кўп бўлиши мумкинлигини айтмоқда.\nЯна бир ирқчилар гуруҳи устидан суд иши январь ойининг охирида Новосибирск шахрида бошланган эди . Новосибирск вилояти прокурори Василий Мусаткин 8 нафар новосибирсклик скинхеднинг айби исботланганини айтди. Давлат айбловчиси судланувчиларни 5 йилдан 10 йилгача озодликдан маҳрум этишни талаб қилмоқда .\n”Улар бир нечта босқинчилик хужумларини қилишган. Хужум қилганлар 9 киши бўлган”, - деди Василий Мусаткин.\n2002 йилда Новосибирск шахрида мазкур иркчилар гуруҳи қўлга олинган эди. Бу гуруҳ марказий осиёлик мардикорларга хужумлар қилишда айбланмоқда.\nНовосибирскдаги иркчилар гурухининг биринчи гуруҳи устидан суд Новосибирск вилоят судида бўлиб утмоқда. Иккинчи - Бердск ирқчилари гуруҳи устидан суд эса Бердск шахар судида бошланиши кутилмоқда.


Москвада ташландиқ ўзбек болалари кўпаймоқда\n29 май 2022, Тошкент вақти: 06:57\nБугун Россия етимхоналарида марказий осиëлик муҳожир оналарнинг ташландиқ болалари кўпаймоқда¸ дейишмоқда ҳуқуқ фаоллари.\nMарказий Осиëдан Россияга келган аëллар эндигина туғилган фарзандларини етимхонага топширмоқда.Ҳуқуқ ҳимоячисиларига кўра¸ ўтган йили Москвадаги болалар уйларига қирғизистонлик аëлларнинг ўзиëқ 230 бола топширган.\nЎзбек ва тожик “она”лари ташлаб кетган болаларнинг сони бундан кам эмас дер экан¸ Москвадаги муҳожир аëллар ҳақлари ҳимояси билан шуғулланувчи Бахтигул Саидбекова масаланинг даҳшатли тарафига эътибор қаратди.\nМен бир қора кунда туғилдим¸ туғилдиму шу он бўғилдим\nМосква-Бишкек поездининг ҳожатхонасида бир қирғиз аëлнинг кўзи ëриди. Аëл энди туғилган ўғлини деразадан улоқтирди. Бола ўлди.\n2007 йил охирида яна бир қирғиз аëл эндигина туғилган чақалоғини бўғиб ўлдирди.\nБундан уч ой олдин марказий осиëлик аëл ўз фарзандини Москвадаги ижара уйида ваннага чўктириб ўлдирди.\nСаидбековага кўра¸ бу ҳолатлар юзасидан жиноий иш очилиб¸ тергов кетаëтган эсада¸ болакушлик тўлқини пасайишдан узоқ кўринаëтир.\nҚирғиз мигрантларини ҳимоя қилувчи “Олатов” ташкилоти тарқатган хабарга кўра¸ шу йилнинг ўзида Россияда 34 нафар ташландиқ қирғиз боласи АҚШдаги оилалар тарафидан асраб олинган. Шунингдек¸ 16 нафар тожик ва 8 нафар ўзбек боласи ҳам АҚШга фарзандликка олиб кетилган.\nМен ҳам одам эдимку ахир¸ инсон фарзанди...\nЕтимхонага топширилаëтган марказий осиëлик болаларнинг ҳуқуқий мақоми чалкашлигича қолиб кетмоқда¸ дейди Москвадаги меҳнат мигрантлари ҳуқуқларини ҳимоя қилувчи ташкилот вакили Валентин Гефтер.\n- Албатта¸ бу болаларга ижтимоий жиҳатдан айри кўз билан қаралмайди. Етимхонадаги ëвғонни бу болалар ҳам эл қатори ичишади. Аммо етимхонага топширилган ўзбек болаларига Россия фуқаролиги берилмайди. Одатда етимхонадан чиққанларга Москвада турар-жой берилади. Бу болалар эса бундан умид қилмасалар ҳам бўлади¸ дейди Валентин Гефтер.\nГефтерга кўра¸ болаларини етимхонага топшираëтган ўзбек оналари кўпинча жабрдийда¸ зўравонлик қурбони каби туюлади¸ аммо бу ҳар доим ҳам шундай эмас.\n- Кўпинча ўзбек мигрант аëллари Россияда орттирган боласини кетар чоғида болалар уйига топширади. Ўз юртида иснодга қолмаслик масаланинг бир томони бўлса¸ отасиз болани катта қилиш харажатлари ҳам мигрант аëлларни ўйлашга мажбур қилади¸ дейди Валентин Гефтер.\nБу аëлларни баъзилар енгилтак деб ҳам айтади¸ аммо мен уларга бундайин ëрлиқ ëпиштиришга шошилмаган бўлар эдим¸ дейди Бахтигул Саидбекова.\n- Қайси она боласини ташлайди! Бунга уларни шароит мажбур қилмоқда. Биринчи ўринда¸ квартира масаласи. Бир хонада 20 киши ëтар экан. Улар бу ҳаëтни "селëдка ҳаëт" деб айтишади. Худди қоқ балиқ сингари бир-бирига қапишиб ëтишади. Бунинг устига эркак аëл аралаш ухлашса.\nСаидбековага кўра ташландиқ болалар бу муамммо пирамидасининг бир учи¸ холос.\n- Ўзлари ўзларини аборт қилаëтганлар қанча. Мен мигрантларни аборт қилишга ихтисослашган москвалик "гинеколог" қабулхонасида икки соат ўтирдим Қанча ўзбек¸ тожик¸ қирғиз қизлар тинимсиз келяпти. Бириси олти ойлик¸ бири уч ойлик ҳомила.\nБу қизлар бошлиқлари¸милиционерлар ëки бозордаги оддий газламафурушлардан орттирган ҳомиласидан қутулиш учун навбат кутишмоқда¸ дейди Бахтигул Саидбекова.\nБир оғиз ширин сўз нондек арзанда\nРоссиядаги олди-очдини севувчи хиëбон матбуоти ëбондан келганларни қораловчи мақолаларни кўпайтирган¸ аммо бу мақолалардаги нафрат¸ энг аввало келгинди эркакларга қаратилган¸ дейди Гефтер.\n- Бола ва аëлларга шафқат назари билан қарашнинг ҳали Россия зеҳниятидан ўчмагани биз учун муҳим. Айнан шу шафқат туйғуси боис мигрант оналари ташлаб кетган ўзбек болалари Россияда бошпанасиз қолмаяпти¸ дейди Валентин Гефтер.


Ўзбекистондаги биржа савдоларида бензин нархи яна тушди — Sof.uz\nЎзбекистондаги биржа савдоларида бензин нархи яна тушди\n19.11 08:15 570 Иқтисод\nЎзбекистон Товар-хом ашё биржасида бензин нархи 17 ноябрь куни тушишни бошлагани ҳақида хабар берилган эди. Монополияга қарши курашиш қўмитасининг маълум қилишича, ушбу тенденция 18 ноябрь кунги савдоларда ҳам давом этган.\nМаълум қилинишича, 2021 йилнинг 18 ноябрь куни биржа савдоларига жами 4438,9 тонна Аи-80 маркали бензин қўйилган бўлса шундан 3339,7 тоннаси ёки 75 фоизи сотилган.\nКўрилган амалий тадбирлар натижасида 15 ноябрга нисбатан 17 ноябрь куни Аи-80 маркали автомобиль бензинининг ўртача сотилиш нархлари 1 тоннаси 10 миллион 129 минг сўмдан 9 миллион 365 минг 500 сўмгача, 18 ноябрь куни эса 9 миллион 180 минг 500 сўмга пасайиб 9 фоизга арзонлашган.\nИшлаб чиқарувчилар кесимида ушбу кўрсаткич қуйидагиларни ташкил этди:\nФарғона НҚИЗ – 17 фоиз;\n«Саноат энергетика гуруҳи» МЧЖ ҚК – 16 фоиз;\nБухоро НҚИЗ (маҳаллий хом ашёдан ишлаб чиқарилган) – 8 фоиз;\nБухоро НҚИЗ (импорт хом ашёдан ишлаб чиқарилган) – 0,2 фоиз;\nБиржа савдолари орқали бензин сотиб олувчи кунлик харидорлар сони 3,7 баробарга ошди (32 тадан 119 тага).


Кальция хлорид narxi - Toshkent va butun O'zbekiston bo'yicha\nКАЛЬЦИЯ ХЛОРИД АМПУЛЫ 5мл №10\nфаол модда: кальций хлориди - 100,0 г;\nёрдамчи модда: инъекция учун сув – 1 000 мл гача.\n10 % ли инъекция учун эритма 1 мл ёки 2 мл ампулаларда.\nКальций ионлари манбаи, скелет ва силлиқ мушакларининг қисқаришида, юрак мушагининг фаолиятида, нерв импульсларининг ўтказиш жараёнида, суяк тўқималарининг шаклланишида, қон ивишида мухим роль ўйнайди. Кальций танқислигини тўлдиради. Мушак дистрофиясида, миастенияда мушак қисқаришларини яхшилайди, ўртача диуретик таъсир кўрсатади.\nАллергияга қарши таъсир кўрсатади. Аллергияга қарши таъсир механизми номаълум, аммо кальций тузларини вена ичига юборилганида симпатик нерв тизимини қўзғатади ва буйрак усти безларидан адреналинни чиқарилишини кучайтиради.\nҲужайралар ва қон томирлар деворини ўтказувчанлигини пасайтиради, яллиғланиш реакцияларини ривожланишини олдини олади, организмни инфекцияларга чидамлилигини оширади ва фагоцитозни ахамиятли кучайтириши мумкин.\nПлазмада тахминан 45% оқсиллар билан мажмуада сақланади. Тахминан 20% буйраклар орқали чиқарилади, қолган қисми (80%) ичак махсулотлари билан чиқарилади.\nВена ичига юборилганида: брадикардия, юз терисининг гиперемияси, дастлаб оғиз бўшлиғида, сўнгра бутун танада қизиш ҳиссининг пайдо бўлиши, тез юборилганда – юрак қоринчаларининг фибрилляцияси. Маҳаллий реакциялар: вена бўйлаб оғриқ ва гиперемия.\nПрепаратни тери остига ёки мушак ичига юбориш мумкин эмас, чунки у тўқималарнинг кучли таъсирланишива некрозини чақиради.\nТери остига ёки мушакка ва медикаментоз инфилтроат соҳасига тушган ҳолларда кальций хлоридини иложи борича шприц ёрдамида сўриб олиш, инъекция қилинган жойга 5-10 мл 0,9% натрий хлориди, сўнг 10 мл 0,25% новокаин (кальций хлориднинг тери остига юборилганлиги аниқлангандан сўнг биринси 10-15 минут ичида инъекция қилинади), шундан сўнг шу соҳага ярим спиртли компресс қўйилади. Резорбтив таъсирини йўқотиш учун дифенгидрамин (димедрол), гиперкальцемияда – этилендиаминтетрасирка кислотаси буюрилади.\nТомир деворига препаратнинг зарарловчи таъсири натижасида атрофдаги тўқималарга ўтиши ва некроз чақириш хавфини минималлаштириш мақсадида кальций хлоридни ингичка игна ёрдамида катта венага юбориш керак.\nВенага тез юборганда қоринчаларнинг фибрилляцияси ва юрак тўхташига олиб келиши мумкин. Даволашни қон таркибидаги кальций концентрациясини назорати остида олиб борилади.\nДори воситасининг транспорт воситасини бошқариш ёки потенционал хавфли механизмларни бошқаришга таъсири\nЮқори диққатни талаб этувчи потенциал хавфли фаолият турларидан сақланиш лозим.\nтурли этиологияда ва локализацияли қон кетишларида (ўпка, меъда-ичак, бурун, бачадон ва бошқалар), оператив аралашувлардан олдин қон ивишини ошириш мақсадида;\nтомирўтказувчанлиги ошиши, (геморрагик васкулит, нур касаллиги);\nқон плазмасида кальций ионларини концентрациясини тез ошириш талаб этилган гиокальциемия холатларида (парақалқонсимон безларининг функционал етишмовчилигидаги тетания, D витамининг етишмовчилигидаги тетания, алмашинадиганқон қуйишдаги ва цитратли қонни қуйишдаги гипокальциемия, алкалозда);\nбеморнинг узоқ муддатли иммобилизацияси натижасида, спазмофилияда кузатиладиган гипокальциемия ва организмдан кальцийнинг кучли ажралишида;\nўткир қўрғошин билан заҳарланишнинг комплекс терапиясида;\nмагнийнинг дозасини ошириб юборилигида пайдо бўладиган захарланиш холатлари;\nфторид ва шовул кислоталари билан заҳарланишда;\nаллергик касалликларда (зардоб касаллиги, эшакеми, иситма, қичишиш, Квинке шиши) ва дориларни қабул қилиш билан боғлиқ аллергик асоратларда, ҳашоратлар чаққанида, бронхиал астма;\nтери касалликлари (қичишиш, экзема, псориаз ва бошқалар);\nтуғруқ фаолиятининг заифлиги;\nяллиғланиш ва экссудатив жараёнларда (пневмония, плеврит, аднексит, эндометрит);\nдистрофик алиментар шишларда;\nпаренхиматозли гепатит, токсик гепатит, нефрит, эклампсия;\nпароксизмал миоплегияда қўлланилади.\nпрепаратни компонентларига юқори сезувчанлик;\nгиперкальциемия, яққол гиперкальциурия;\nгиперкоагуляция, тромбларни ҳосил бўлишга мойиллик;\nасистолия ва электромеханик диссоциациялар;\nтери остига ва мушак ичига юбориш;\nбир вақтнинг ўзида юрак гликозидларни қабул қилиш;\nцефтриаксон билан бир вақтда қабул қилиш;\n1 ёшгача бўлган болаларда;\nЭҳтиёткорлик билан: юрак, шунингдек нафас етишмовчилигида.\nБир шприцда бошқа дори препаратлар билан юбориш мумкин эмас!\nҲаётга хавф солувчи юрак аритмияларни ривожланиш хавфини олдини олиш мақсадида кальций хлоридини юрак гликозидларини қабул килганда қўллаш мумкин эмас, чунки мазкур препаратларнинг кардиотоксик самаралари синергик.\nКальций хлоридни инфузияси добутаминнинг кардиотоник самарасини камайтиради.\nКальций хлоридини бирга қўлланганида тетрациклин қатори антибиотиклари билан комплекслар ҳосил қилади, шу билан уларнинг антибактериал самарасини нейтраллайди.\nЦефтриаксон ва кальций сақловчи препаратларни аралаштириш ёки бир вақтда қўллаш мумкин эмас. Кальций сақловчи эритмаларни цефтриаксонни охирги юборилгандан кейин 48 соат ичида қўллаш тавсия этилмайди.\nТиазидли диуретиклар кальций экскрециясини пасайтиради, шунинг учун уларни кальций хлориди ёки бошқа кальций сақловчи препаратлар билан биргаликда қўллашда эхтиёткорлик талаб этилади.\nГиперкальциемияда кальций хлорид кальцитонин самарасини пасайтириши мумкин, фенитоин биокираолишлигини пасайтиради.\nКальций хлорид қутбланмайдиган миорелаксантлар самарадорлигини пасайтиради. Тубокурарин хлоридининг таъсирини узайтириши мумкин.\nКальций хлорид бир вақтда қўлланганда кальций каналлари блокаторларининг таъсирини камайтиради. Хинидин билан бирга қўлланганда юрак қоринчалар ичи ўтказувчангилини пасайтириши ва хинидиннинг токсик таъсиринини кўпайтириши мумкин.\nКальций хлорид магний тузлари билан, шовул ва фторид кислоталарини тузлари билан бирга ўзаро таъсирланганда заҳарсиз эритмасини эримайдиган бирикмалар ҳосил бўлиши мумкин, бу кальций хлоридини эритмасини антидотсифатида қўллаш имконини беради.\nҚуруқ, ёруғликдан ҳимояланган жойда, 25°С дан юқори бўлмаган ҳароратда, болалар ололмайдиган жойда сақлансин.\nПрепарат вена ичига томчилаб буюрилади (секин: минутига 6-8 томчидан), вена ичига оқим билан (жуда секин).\nПрепаратни тери остига ёки мушак ичига юбориш мумкин эмас, чунки терининг кучли таъсирланиш ва тўқималарнинг некрозини чақиради.\nВенага томчилаб юборилади, юборишдан олдин препаратнинг 5-10 мл 10% эритмасини 100-200 мл натрия хлорид изотоник эритмаси ёки 5% глюкоза эритмасида эритилади.\nВена ичига оқим билан 5 мл 10% препарат эритмасини жуда секин юборилади (5 минут давомида).\nАлмаштириладиган қон қуйишда ва цитратли қонни қуйишда: катталарга ва болаларга 30 мг дан (0,3 мл) ҳар 100 мл қонга.\nКатталардаги тетания: 10 мл 10% эритма (1 г) минутига 10-30 давомида, зарур бўлганда 6 соатдан сўнг такрорлаш мумкин.\nГипокальциемия: минутига 0,5 мл тезликда аста-секинлик билан юборилади, 10-20 мг/кг (кг тана вазнига 0,1-0,2 мл) дозада, зарурияти бўлганда ҳар 4-6соатда такрорланади.\nТетания: 10 мг/кг (кг тана вазнига 0,1 мл) 5-10 минут давомида, зарур бўлганда 6 соатдан сўнг такрорласин ёки инфузия кўринишида давом эттирилади. Болалар учун максимал суткалик дозаси (ёшидан қатъий назар) – 10 мл (1000 мг).\nУчраш тез-тезлиги ва давомийлиги қўллаш кўрсаткичларидан ва клиник вазиятларга боғлиқ.\nСимптомлари: гиперкальцимия (чанқаш, кўнгил айниши, қусиш, қабзият, полиурия, қорин оғриғи, мушак заифлиги, руҳий бузилиш, оғир ҳолатларда аритмия, кома).\nДаволаш: оз миқдорда дозани ошириб юборилганда (калий миқдори 2,6-2,9 ммоль/л) дори юбориш тўхтатилади ва бошқа кальций сақловчи дорилар бекор қилинади. Кўп миқдорда доза ошириб юборилганда (калий миқдори 2,9 ммоль/л дан ортиқроқ) кальцитонин парентерал тарзда суткада тана оғирлигига қараб 5-10 МЕ/кг дозада (500 мл 0,9% ли натрий хлорид эритмасига қўшиб) 6 соат мобайнида вена ичига томчилаб юборилади; нетиазид диуретиклар; қонда калий ва магний даражасини назорат қилиш зарур, зарур холларда – калий ва магний препаратлари юборилади, юрак-қон томирлари тизими функциясини назорат қилиш, аритмиялар профилактикаси учун бета-адреноблокаторлар юборилади, гемодиализ.


Жума куни тирноқ олиш ҳақида Расулуллоҳ нима деганлар?\nИнсон доимо покиза бўлиб юришга, уйи, иш жойини саранжом қилишга одатланиши лозим. Бу билан ўзи саломат, яшаб, ишлаб турган ерида қут-барака бўлади. Дини мубинимиз ҳам инсонларни покликка чақиради. Тозалик имондан эканини уқтиради. Пайғамбаримиз Муҳаммад (с.а.в.): “Албатта, Аллоҳ покдир, покликни севади, У тозадир, тозаликни севади...”, деганлар.\nДинимизда тирноқларни вақтида қисқартириш ҳам тозаликнинг бир белгиси бўлиши билан бирга, Пайғамбаримиз алайҳиссаломнинг суннатлари ҳам ҳисобланади. Муҳаммад мустафо (с.а.в.) “Ким жума куни тирноқларини қисқартирса, Аллоҳ таоло ундан касалликни чиқариб, ўрнига шифо киргизиб қўяди”, деганлар.\nОиша розияллоҳу анҳодан ривоят қилинган ҳадисда Расулуллоҳ соллаллоҳу алайҳи васаллам: “Ким жума куни тирноқ олса, Аллоҳ уни кейинги жумагача балолардан сақлайди. Уч кун қўшимчаси ҳам бор”, дедилар.\nДемак, тирноқ олиш орқали инсон турли касалликлардан халос бўлар экан. Яна бир ҳадиси шарифда шундай дейилади: “Кимки, жума куни тирноқларини қисқартирса, у инсон мохов касалидан ҳам омон бўлади”.\nБир куни Пайғамбаримиз Муҳаммад (с.а.в.) ҳузурларига бир киши келиб кўз оғриғидан шикоят қилди. Шунда Расули Акрам (с.а.в.): “Ким кўз оғриғи касалидан нажот топишни ва дунёда бой-бадавлат бўлишни хоҳласа, пайшанба куни аср намозидан кейин тирноқларини қисқартирсин”, дедилар.\nШу ўринда тирноқ олишнинг тартиби ҳақида ҳам билиб олсак, фойдадан холи бўлмайди. Имом Нававий бу борада шундай деганлар: “Тирноқ олишлик аввал қўллардан бошланади. Биринчи ўнг қўлнинг кўрсаткич бармоғидан бошлаб, сўнг ўртанча бармоқ, кейин номсиз бармоқ, сўнг жимжилоқ ва ниҳоят, бош бармоқнинг тирноқларини қисқартириш лозим. Кейин чап қўлнинг жимжилоғидан бошлаб, навбат билан бош бармоққача тирноқлар қисқартирилади. Қўллардан сўнг ўнг оёқнинг жимжилоғидан бошлаб, чап оёқнинг жимжилоғида тугатилади”. Ушбу тартиб уламолар наздида мустаҳаб саналади.\n6468 марта ўқилди\nДругие материалы в этой категории: « “Бўшамас ҳеч ҳунарманднинг кармони”\tНега жума куни «Каҳф» сураси ўқилади? »


Озишнинг бешта олтин қоидаси » Ўзбекистон янгиликлари – Zamin.uz\nАгар ҳақиқатан ҳам вазн ташлашни истасангиз, қуйидаги бешта оддий қоидани ёдда сақлашингиз ва уларга мунтазам равишда амал қилишингиз керак, дея ёзмоқда Kun.uz нашри.\nОддий математикани билиш вазнни йўқотишда ёрдам беради: бир кунда истеъмол қилинганидан кўпроқ қувват сарфлаш керак. Масалан, ҳафтасига ярим кило вазн йўқотиш учун рационни 500 ёки бор-йўғи 250 калорияга қисқартиринг. Бироқ велойўлакчада 500 калория сарфлаш, кейин эса тўйиб овқатланмасликка ҳаракат қилинг. Тамойил бу тариқа ишламайди: агар катта бергерни истеъмол қилсангиз, интенсив машғулот ёрдам бермайди. Тарозидаги рақамлар пастга эмас, юқорига ҳаракатланади.\nЯнгиликлар » Ҳаёт тарзи » Озишнинг бешта олтин қоидаси\n08:38 Вазн камайтиришда қўл келадиган 20та маслаҳат


01 июл 2022, Тошкент вақти: 09:55\nЎзбекистон ташқи ишлар вазири А. Комилов (чапда) россиялик ҳамкасби Сергей Лавров билан, 2 март, 2021, Москва\nУкраинада уруш бошланганидан 22 кун ўтиб, Ўзбекистон ташқи ишлар вазири Абдулазиз Комилов илк бор мамлакатининг бу борадаги расмий позициясини очиқлади.\nУ 17 март куни Ўзбекистон Олий Мажлиси Сенати мажлисида Ўзбекистон Украинанинг ҳудудий яхлитлигини тан олиши, бўлгинчи "Луганск ва Донецк халқ республикалари"ни эса тан олмаслигини билдирди.\nЎтган ҳафта Анталиядаги Дипломатия форумида қатнашган Комилов томонларни зўравонликни тўхтатишга чақирганди.\nБунга қадар Ўзбекистон президенти матбуот котиби Шерзод Асадов Тошкент Украинадаги вазият юзасидан нейтрал позицияда эканини маълум қилган.\nЗўравонликни тўхтатишга чақириқ\nОлий Мажлис Сенатининг 24-ялпи мажлисида, сенаторлар саволларига жавоб бера туриб, Украина ҳақида гапирган ташқи ишлар вазири Абдулазиз Комилов, Ўзбекистон ҳукумати позициясини илк бор очиқ баён қилди.\nВазирга кўра, Ўзбекистон Украина ҳудудий яхлитлиги ва суверенитетини тан олади, ўзини ўзи мустақил деб эълон қилиб олган Луганск ва Донецк республикаларини тан олмайди.\nБундан ташқари вазир, томонларни ҳарбий ҳаракатларни зудликда тўхтатишга чақирди.\n“Биринчидан, Украина атрофидаги вазият Ўзбекистонда жиддий хавотир уйғотмоқда. Иккинчидан, биз вазиятга тинч йўл билан ечим топиш ва можарони сиёсий дипломатик воситалар ёрдамида ҳал қилиш тарафдоримиз. Лекин бунинг учун биринчи навбатда ҳарбий ҳаракатлар, зўравонликлар зудлик билан тўхтатилиши зарур”, дея маълум қилди Абдулазиз Комилов.\nАйни пайтда, ТИВ раҳбари Ўзбекистоннинг низолашаётган ҳар икки мамлакат билан ўз миллий манфаатларидан келиб чиққан ҳолда ҳамкорликни давом эттиришини ҳам урғулади:\n“Бир томондан, Россия – Ўзбекистоннинг етакчи ташқи савдо ҳамкори. Биз бу мамлакат билан стратегик шерикчилик ва иттифоқчилик муносабатларига эгамиз. Иккинчи томондан, Украина билан ҳам кенг қамровли йўналишларда, хусусан, савдо-иқтисодий, маданият, таълим қишлоқ хўжалиги соҳаларида ҳамкорлик амалга оширилмоқда”. “Биз бугунги оғир кунларда Украинага гуманитар ёрдам берамиз ва вазиятни инобатга олиб, ёрдам кўрсатишда давом этамиз”.\nБу Ўзбекистон ҳукуматининг Украинадаги уруш ҳақидаги илк жиддий баёноти бўлди. Бунга қадар ТИВ А. Комилов фақат бир марта бу масалага тегиб ўтган.\nТуркиянинг Анталия шаҳрида бўлган II Дипломатик форумда, ўшанда ҳам саволларга жавоб бера туриб, Ўзбекистон Украинадаги зўравонликнинг тўхтатилиши тарафдори эканини билдирган эди:\n“Биз жуда хавотирдамиз. Бу ҳақда кўп гапиришимиз мумкин. Аммо, дунёдаги аксарият одамлар сингари, биз ҳам зўравонликнинг тўхтатилишини ва барча муаммолар сиёсий-дипломатик йўллар билан ҳал қилинишини хоҳлаймиз”.\nВазир, 17 март кунги чиқишида ҳам, 13 март кунги чиқишида ҳам уруш жумласини тилга олмади. “Украина теграсидаги вазият”, “Украинадаги ҳолат”, “можаро” каби умумий жумлалар билан чекланди.\nСенат йиғилишида қатнашган ўзбекистонлик ҳуқуқшунос блогер Зафар Солижонов Комиловнинг баёнотини “кутилмаган ирода” намойиши, деб баҳолади.\n“А. Комилов Украина масаласида, ўзининг кутилмаган ва иродали муносабатини айтиб ўтди. Украинанинг мустақиллигини, суверенитетини тан олганмиз, деди. Бундан ташқари, Ўзбекистон ҳукуматининг Украинага гуманитар ёрдам бераётганини расмий биринчи марта тан олиб айтди. Бунга қадар 28 тонна гуманитар ёрдам берилганини Украина элчиси маълум қилган эди. Менимча, бунақа пайтда биз ҳукуматимизнинг бунақа иродали қарорини қўллашимиз керак”, деди журналист Озодлик билан мулоқотда.\n"Муносабатини аниқ билдирди"\nУкраинадаги урушни қоралаган ва бу масалада фуқаролик позициясини билдириш учун Тошкентдаги украин элчихонасига борган ўзбекистонлик иқтисодчи Юлий Юсупов ҳам бу баёнотни олқишлашини билдирди:\n“Менимча, бу жуда жиддий баёнот. Ўзбекистон ҳар қандай низонинг ҳарбий йўл билан ечилишига нисбатан салбий муносабатда эканини аниқ билдирди ва Украинанинг мустақиллиги, суверенитети ҳамда ҳудудий яхлитлигини аниқ-тиниқ тан олишини тасдиқлади. Мен, ўз юртимнинг бутун инсоният учун принципиал бўлган бу масалада ўз позициясини шундай белгилаганидан жуда хурсандман”.\nАбдулазиз Комилов - Ўзбекистон ҳукуматининг Украинадаги уруш ҳақида баёнот берган илк ҳукумат вакилидир.\nЎзбекистон президенти матбуот котиби Шерзод Асадов 26 февраль куни расмий Телеграм-каналида эълон қилинган баёнотида Тошкент Украина масаласида "нейтрал позиция"да эканини билдирганди.\nБу баёнот 25 февраль куни президент Шавкат Мирзиёев ва президент Владимир Путин ўртасида кечган телефон мулоқоти ортидан берилган.\nБундан ташқари, 14 март куни Ўзбекистон президенти Шавкат Мирзиёев, Германия президенти Франк-Вальтер Штайнмайер билан телефон суҳбатида ҳам Украинадаги вазиятни муҳокама қилгани бир жумлада расман хабар қилинган.\nАйтилмаган гуманитар ёрдам\nАҚШ давлат департаменти берган баёнотда айтилишича, 9 март куни Вашингтондаги сўзлашувларда давлат котиби Энтони Блинкен, Ўзбекистон делегациясига раҳбарлик қилган Абдулазиз Комилов билан мулоқотда, “Россиянинг Украинага қасддан, сабабсиз ва асоссиз ҳужуми халқаро ҳуқуқни қўпол равишда бузиш эканини таъкидлаган”.\nЎзбекистон томони эса Украинага гуманитар ёрдам етказаётганини билдирган.\n“Давлат котиби Ўзбекистоннинг Украина ва Афғонистон халқига кўрсатаётган инсонпарварлик ёрдамини юқори баҳолади ва Қўшма Штатлар террорчилар Афғонистондан хавфсиз бошпана сифатида фойдаланишига ҳеч қачон йўл қўймаслик ниятини таъкидлади”, дейилади Давлат департаментининг 9 март кунги баёнотида.\nУкраинанинг Тошкентдаги фавқулодда ва мухтор элчиси Микола Дорошенко эса, 9 март куни Озодликка берган интервьюсида, бу гуманитар ёрдамнинг 28 тонналик дори-дармон ва тиббий воситалардан иборат эканини маълум қилди:\n“Биз Ўзбекистондан гуманитар ёрдам олдик, дори-дармон ва тиббий воситалардан иборат 28 тонна гуманитар ёрдам аллақачон Украинага жўнатилди. Волонтёрлар ҳам ёрдам йиғишни ташкил қилишяпти. Аммо, биз Ўзбекистон ҳукуматидан гуманитар ёрдам жўнатилиши ҳақида расмий хабарнома олдик, бу ёрдам аллақачон жўнатилди”.\nМинтақада "фасилитаторлик" имкони\nҲозирда Буюк Британиядаги Central Asia Due Diligence таҳлил маркази директори бўлган ўзбекистонлик таҳлилчи Алишер Илҳомовга кўра, бугунга келиб расмий Тошкентнинг сукут ичидаги “нейтрал”лик позициясидан “Украина ҳудудий яхлитлигини тан олиш” позициясига ўтишида - Вашингтондаги музокараларнинг аҳамияти каттадир.\n“Бу позицияни Россия агрессиясига нисбатан бироз танқидий, дейиш мумкин. Ўзбекистон ҳукумати позициясидаги бу ўзгаришга 2 фактор сабаб, менимча. Биринчидан, Россиянинг Украинани ҳарбий йўл билан эгаллаш бўйича стратегик режаси тўлиқ барбод бўлгани кўриниб қолди. Россиянинг ҳарбий қудрати ҳақидаги миф ҳам фош бўлди. Россия геосиёсий ёлғизликда қолди ва ташқи дунёга таъсири жуда заифлашди. Бу Ўзбекистонга бироз жасурроқ позицияни эгаллаш имконини берди.\nИккинчидан, 9 мартда Вашингтонга қилган сафари пайтида, агар Ўзбекистон бу масалада активроқ позицияни олиб, Кремлга қарши глобал миқёсда шаклланган коалиция томонига ўтмаса, ўз обрўси ва халқаро майдондаги ўрнини йўқотиши мумкинлигини Комиловга тушунтиришди. Чунки, Ўзбекистонда ҳозир айнан шу масалада Марказий Осиё мамлакатлари орасида, Москванинг экспансиясига қарши, шу халқаро коалиция номидан фасилитатор (мувофиқлаштирувчи) бўлиш имкони бор. Ҳозирча, Ўзбекистоннинг бу имкониятдан фойдаланишига ишончим комил эмас, аммо шу томонга бир қадам ташланди, дейишим мумкин”.\nТаҳлилчи, шу йил 2 мартида БМТ Бош ассамблеяси Россиянинг Украина ҳудудига бостириб кириши қораланган резолюцияни маъқуллаган давлатларни назарда тутмоқда.\nУнда Россия ҳарбий ҳаракатларни тўхтатиш ҳамда ўз қўшинларини Украина ҳудудида олиб чиқиб кетишга чақирилган. Резолюцияни БМТга аъзо 193 та давлатдан 141 таси дастаклаган.\nРоссия, Беларусь, Сурия, Шимолий Корея ва Эритрея бунга қарши овоз берган. 35 та давлат эса овоз беришдан тийилган, Ўзбекистон овоз беришда қатнашмаган.\nУкраинага босқин: 21-кун | Киевда портлаш. Зеленский АҚШ конгрессида\nЎзбек блогери: Украинадаги уруш ва Ўзбекистон позицияси ҳақида\nУкраина босқини: 19-кун | Киев яқинида жанглар\nРоссия-Украина: Урушга айланган 8 йиллик нафрат\nРоссияликлар Тошкентда:Қўрқув ва шармандаликни ҳис этяпмиз!\nУкраина президенти видеоалоқа орқали АҚШ Конгрессида нутқ сўзлайди


Ҳижоб кийиш урф эмас\n“Ижтимоий тотувлик” ДКК мажлислар залида вилоят ҳокимлиги қошидаги диний бирлашмалар билан алоқлар вилоят кенгашининг мажлиси ўтди. Тадбирни дин ишлари бошқармаси бошлиғи С. Сапарбаев олиб борди.\n– Вилоят дин ишлари бошқармаси томонидан ўтган йили қатор тадбирлар, илмий-амалий анжуманлар уюштирилди. Шаҳар, туманларда омма орасида диний экстремизмнинг олини олиш, ҳижоб кийиш ёт одат эканини аҳолига тушунтириш, диний барқарорликини таъминлаш юзасидан ҳам тадбирлар ўтказилди, – деди Самат Айдарханули. – Натижада таълим муассасаларида ҳижоб кияётганлар сони анча камайди. Ёт оқимларга қарши кураш давом этмоқда.\n– Биз, энг аввало, ўз хатоларимизни тўғирлашимиз керак. Юзни ёпиб юриш, рўмол ўраш, чиммат тақиш – буларни бир сўз билан ҳижоб деб бўлмайди. Рўмол ўраганнинг бари ҳижоб кийган ҳисобланмайди. Биз, жамиятимизда яшаётган барча этносларнинг анъаналарига қарши чиқолмаймиз. Масалан, қишлоқ ва туманларда истиқомат қилаётган аёлларнинг 80 фоизи бош яланг юришмайди. Улар орасида ўқитувчилар, шифокорлар бор. Уларга бош яланг юр, деб айтишга ҳаққимиз ҳам йўқ.\nБинобарин, ўқувчи бошига рўмол, ҳижоб, дўппи кийиб келиши шартмас. У мактаб формасига амал қилиб, болалик ҳисси билан улғайиши даркор. Ҳижоб кийиш урф эмас, чиммат тақиш одат эмас. Чеҳрасини ёпинчиқлар билан ўраб олиб, ерга тегадиган узун кўйлак кийиш ислом динининг талаби ҳисобланмайди. Барча мусулмон аёлларимиз шариатга мос миллий кийимлар кийиб, қийин даврларда йигитлар билан бирдай ўз юртининг қўрғони бўла билган, – деди тадбирда сўзга чиққан “Южный Казахстан” газетаси бош муҳаррирининг ўринбосари Кенесбай Исмаилов.\nШунингдек, тадбирда вилоят дин ишлари бошқармаси “Диний масалаларни таҳлил этиш маркази”нинг 2017 йилда олиб борган ишлари тўғрисида мазкур марказ директорининг ўринбосари М. Бесбаев, Сариоғоч тумани ҳокимининг ўринбосари Қ. Қистаубаев, шаҳар ҳокимининг ўринбосари Қ. Нуртай маърузаларини тинглаган бошқарма раҳбари вилоят ҳокимлиги қошидаги диний бирлашмалар билан алоқалар кенгашининг 2018 йилга мўлжалланган иш режаси билан таништирди.\nДилбар ЗИЁМАТОВА, 2018-01-06, 00:00 188


"Арсенал" сафарда мағлуб бўлди...\n6 февраль, 2021, 19:26\nУоткинснинг голи ўйин тақдирини ҳал қилди!\nАнглия Премьер-Лигаси 23-турининг илк баҳси ўз ниҳоясига етди. Унда "Арсенал" меҳмонда "Астон Вилла"га минимал ҳисобда мағлуб бўлди. Учрашувда урилган ягона голга 2-дақиқада виллаликлар форварди Олли Уоткинс муаллифлик қилди.\nШу тариқа, "Астон Вилла" ўз очколари сонини 35 тага етказиб олди ва 8-ўринга кўтарилди. "Арсенал"да эса очколар сони 31 та, ўрин эса ўнинчи.\n"Арсенал" - "Ливерпуль": Матнли трансляция


Шуҳрат Ҳайитов. “Ким дегайлар даҳр аро қолди фалондин яхшилиғ” - www.ziyouz.uz\nБош саҳифа Илм ва фанАдабиётШуҳрат Ҳайитов. “Ким дегайлар даҳр аро қолди фалондин яхшилиғ”\nЎзбек адабиётининг йирик намояндаси шоҳ ва шоир Заҳириддин Муҳаммад Бобур умрининг кўп қисмини от устида, жангу жадалларда кечирган бўлса-да, асарларида илм-фаннинг кўплаб йўналишлари: ижтимоий-табиий фанлар, адабиёт, тарих, фалсафа, фиқҳ, дин таълимоти, тилшунослик, жўғрофия, табиатшунослик, маъданшунослик, деҳқончилик, боғдорчилик ва бошқа соҳаларга оид ҳанузгача ўз тарихий ҳамда илмий аҳамиятини йўқотмаган маълумотларни мерос қилиб қолдирган. Масалан, “Бобурнома”да бир ярим мингдан зиёд шахслар номи зикр этилган бўлса, шундан, етти юз нафарга яқини шоҳлар, ҳокимлар, амир-амалдорлар, дин уламолари, илм-фан, санъат ва адабиёт аҳиллари, деҳқонлар, ҳунарманд ва бошқа касб эгаларидир.\nБу шоҳ асарда, айниқса, илм-фан, санъат ва адабиёт аҳилларига катта ўрин берилгани алоҳида эътиборга молик. Навоий, Жомий, Биноий, Муҳаммад Солиҳ, Ҳилолий, Сайфи Бухорий, Мир Ҳусайн Муаммоий, Шайхим Суҳайлий, Юсуф Бадений, Аҳмад Ҳожибек, Беҳзод, Султон Али, Хожа Абдулло Марворий, Шоҳ Музаффар, Ғулом Шодий, Ҳусайн Удий каби бир қатор шоирлар ва санъткорлар ҳақида қизиқарли фактларнинг мавжудлиги бугунги кунда ўша даврни ўрганишда муҳим аҳамият касб этмоқда. Асарда шунингдек, 180 га яқин умуртқали ҳайвон номлари, 150 дан зиёд ўсимликлар ҳақида қимматли маълумотлар учрайди. Шу боис ҳам Бобур Мирзо қолдирган бой мерос, айниқса, “Бобурнома” мана неча асрлардан буён ўзбек ва дунё олимларининг доимий диққат марказида бўлиб келмоқда. Маълумотларга кўра, ҳозирга қадар дунё олимлари томонидан шоир ҳаёти ва ижодига дахлдор 10 мингдан зиёд илмий асарлар ёзилган бўлиб, кейинги йилларда ушбу тадқиқотлар билан ўзбек китобхонлари ҳам танишиш имкониятига эга бўлмоқда. Бу хайрли ишларда Бобур халқаро жамоат фонди ва унинг тасарруфида фаолият олиб бораётган Бобур ҳаёти ва меросини ўрганишга бағишланган халқаро илмий экспедициянинг ўрни беқиёсдир. Шу кунга қадар экспедиция томонидан 20 маротаба сафар уюштирилган ва бу сафарларнинг ҳар бири Бобур ҳамда унинг издошлари, шунингдек, бошқа тарихий шахслар ҳаёти ва ижодий фаолиятини ўрганиш, уларнинг тарихий, илмий ва маънавий меросини аниқлаб тадқиқот доирасига киритишда бениҳоя катта аҳамиятга эга бўлди.\nАндижондаги “Бобур ва жаҳон маданияти” музейи эса бугун шоир ҳаёти ва ижодини ўрганишда асосий аҳамиятга эга бўлган манбалар маскани, десак муболаға бўлмайди. Ноёб қўлёзмалар, китоблар ва тарихий ашёлар ўрин олган ушбу масканга Муҳтарам Президентимиз Шавкат Мирзиёевнинг 2017 йилнинг 2 июнь кундаги ташрифи халқимиз, айниқса, бобуршунослик илми соҳибларини бениҳоя хурсанд қилди. Давлатимиз раҳбари: “Ҳар бир ҳудудга борганда ўша ернинг тарихини ўрганиш ва тиклашга эътибор қаратмоқдамиз. Бобур Мирзо халқимизнинг буюк фарзанди. Адабиёт, илм, маърифат нуқтаи назаридан у ҳамон яшаяпти. Бу масканни янада обод қилиб, тарбия ўчоғига айлантириш зарур. Ўзлигимизни англаб, буюк тарихимизни ёшларга тушунтирсак, илм-маърифатни ривожлантирсак, ҳеч қачон кам бўлмаймиз”, дея таъкидлаб ўтган эди. Бугун “Боғишамол” номи билан машҳур мазкур истироҳат боғи янада обод қилинмоқда. Хусусан, “Бобур ва жаҳон маданияти” музейи таъмирланиб, фаолияти кенгайтирилмоқда. Бобуршунослик соҳасининг галдаги вазифаси эса ушбу эътибор ва ғамхўрликка муносиб бўлиш, бобокалонимиз Бобур Мирзо ҳаёти ва ижодининг очилмаган қирралари ҳақида мукаммал илмий асарлар яратишдан иборатдир.\nМирзо Бобур қаламига мансуб асарларнинг бугунга қадар аниқланган қўлёзма нусхалари асосан Франция, Туркия, Ҳиндистон, Эрон каби мамлакатлар китоб фондларида сақланмоқда ва уларнинг факсимелиси турли даврларда заҳматкаш олимларимиз томонидан юртимизга келтирилган. Масалан, айни пайтга қадар “Бобурнома”нинг 17 та қўлёзма нусхаси, “Бобур девони”нинг эса 9 та қўлёзмаси топилган бўлиб, кейинги тадқиқотларга кўра шоир Девонининг ҳали илм аҳлига маълум бўлмаган яна бир қўлёзма нусхаси ҳам мавжудлиги айтилмоқда.\nТаъкидлаш жоиз, шарқшунос олимлар томонидан бобуршунослик илмига маълум бўлган қўлёзма манбалар асосида шоир ҳаёти ва ижодининг барча қирралари қамраб олинган минглаб илмий асарлар, рисола ва монографиялар нашр этилиб, илмий тадқиқотлар олиб борилган ва бу ишлар бугун ҳам мунтазам давом эттирилмоқда. Бироқ, қанча кўп илмий изланишлар олиб борилмасин, бобуршунослик илмида ҳамон очилмай турган қирралар кўп. Биз шу пайтга қадар Бобур Мирзо ҳаёти ва ижодига оид амалга оширилган жамики ишларни эътироф этган ҳолда бу борада ҳали ечимини кутаётган айрим масалалар ҳақида тўхталмоқчимиз.\nЭътибор берсак, тенгқурларимиз ва ёшлар орасида мумтоз адабиётга, хусусан, қўлёзмалар билан ишлашга бўлган қизиқиш кам. Бу борада мутахассис кадрларнинг етишмаслиги, бўлса ҳам саноқли эканлиги афсусланарли. Балки шунинг учундирки, бошқа кўплаб нодир қўлёзмалар қатори Бобур Мирзо асарлари қўлёзмаларига ҳам кам эътибор қаратилмоқда. Тўғрироғи, бугун матн билан ишлаш амалиёти деярли йўққа чиқяпти. Қўлёзмалар табдили ва тавсифи билан боғлиқ мавжуд камчиликларни бартараф этган ҳолда ягона бир илмий хулосалар берувчи илмий тадқиқотлар жуда оз. Масалан, Бобур асарларининг Париж, Истанбул, Теҳрон ва бошқа қўлёзма нусхалари ҳақида мактаб, коллеж, академик лицей ва яна қатор дарслик ҳамда ўқув қўлланмаларида “Улуғ шоир 1519 йилда Кобулда, 1528–1529 йилларда Ҳиндистонда шеърлар тўпламини тузган. Бу икки тўплам ўша жойлар номи билан “Кобул девони”, ва “Ҳинд девони” деб аталади. Аммо бугунга қадар “Кобул девони” топилган эмас” тарзидаги маълумотларга дуч келамиз. Ваҳоланки, шоир аслида битта девон тартиб этганлигини билмаймиз. Ҳалиям минг шукрки, кейинги йилларда “Бобур энциклопедияси”нинг тайёрланиб, кенг омма ва илмий жамоатчилик эътиборига ҳавола этилиши бу каби юзлаб хато ва чалкаш фикрларга ойдинлик киритди.\nБугунга қадар “Бобурнома” дунёнинг 17 та тилига ўша миллат вакиллари томонидан таржима қилинган (Ваҳоланки, бу маълумот ҳам турли манбаларда ҳар хил келади. Масалан, дунёнинг 22 та, 31 та, 41 та тилига тарзида. Аслида “Бобур энциклопидияси”даги энг охирги маълумотга кўра, асар дунёнинг 17 та тилига таржима қилинган ва айрим таржималарнинг қўлёзма нусхалари бор. Масалан, биргина форсча таржимасининг 20 та қўлёзма нусхаси мавжуд. 17 та тилга қилинган ҳар бир таржима эса турли даврда қайта-қайта нашр этилган). “Бобурнома”га мана неча асрларким катта қизиқиш билан қаралиб келинаётганини, хорижий тилларга қилинган таржималари қайта-қайта нашр қилинаётганлигини кўп бора ифтихор билан тилга оламиз. Аслида ҳам шундай. Бу бизнинг кимлигимизни, қандай бир аждодлар авлоди эканлигимизни яққол кўрсатади. Аммо шу билан бирга таржималардан сон-саноқсиз камчиликлар топамиз. Манбани қиёсий таҳлил қилиш, камчиликларни кўрсатиш, тўғрилаш ҳам бир илм. “Бобурнома”нинг инглиз, француз, рус ва турк тилларига қилинган таржималари айниқса, камчиликлардан холи эмас.\nЯпониялик олим Эжи Мано ёзади: “Дунё олимлари “Бобурнома”нинг фақатгина икки эътиборли манба – 1857 йилда Н. И. Ильминскийнинг Қозонда ва 1905 йилда А. Бевериж хонимнинг Лондонда амалга оширган нашрларини тиклашга интилганлар. Уларнинг камчилиги аслиятни араб алифбосида кўрмаганликларидандир”. Бу ўринда япониялик олим фикрларини тўғри деб биламиз. Чунки ҳақиқатдан ҳам “Бобурнома”нинг деярли барча илмий нашрлари асосида Қозон ва Лондон нашрлари туради. Шу жумладан, турк олими Рашид Раҳмати Арат томонидан қилинган таржима ҳам айнан шулар асосида яратилган. Бу ерда энг катта нуқсон иккала асос нашр ҳам араб алифбосида ёзилмаганлигида намоён бўлади. Барча таржималарда киши исмлари, жўғрофий номлар кўрсаткичи, айниқса, Бобур Мирзонинг фармонлари тўлалигича келтирилмаган. Матнда кўплаб узилишлар бор.\nЭътибор қилинса, ҳар қайси таржималарда учрайдиган умумий камчиликлардан бири матн ва сўзни илғамаслик, нотўғри тушуниш, у сўзнинг ўша тилда муқобили йўқлиги билан боғлиқ ҳолда кўринади. Бу фикр асарнинг барча тилларга қилинган таржималарга хосдир. Аслида бу каби нуқсонларни кўп айтамиз. Бироқ савол бермаймиз: хўш шунча камчилик бор экан, нега биз ўзимиз уларга нуқсонсиз таржима қилиб тақдим эта олмаймиз? Нега энди, Бобур асарларининг орасида фақат “Бобурнома”гина хорижий тилларга таржима қилинган? Демак чет эллик шарқшунос олимлар бу асарга катта қизиқиш билан қарамаганида, майли камчиликларга йўл қўйсада таржима қилмаганида, нашр эттирмаганида шу кунга қадар бу буюк асарни дунё оммаси билмас экан-да? Бундан ташқари, шоирнинг бошқа асарлари, дейлик, шеърий асарларини хорижий тилларга мукаммал ҳолда нега таржима қилмаймиз? Бу каби саволлар кўп.\nТан олиш керак, олимларимизнинг кекса авлоди бобуршунослик соҳасида қатор салмоқли ишларни бажарди ва бугун ҳам улар томонидан муайян илмий тадқиқотлар олиб борилмоқда. Масалан, заҳматкаш олимларимиз: Ҳамид Сулаймонов, Порсо Шамсиев, Сабоҳат Азимжанова, Абдурасул Абдуғафуров, Азиз Қаюмов, Саидбек Ҳасанов, Зокиржон Машрабов, Ҳасан Қудратуллаев, Абдулла Аъзамов, Ваҳоб Раҳмонов, Ҳамидулла Болтабоев, Неъматулло Отажонов, Эргаш Очилов каби кўплаб адабиётшунослар Бобур Мирзо ҳаёти ва ижодини ўрганиш, қўлёзма нусхаларини қидириб топиш ва уларни илмий истеъфодага киритиш юзасидан қатор тадқиқот ишлари амалга оширгани, мазкур ишлар кейинги бу борадаги илмий изланишларга ҳам асос бўлиб хизмат қилаётганини мамнуният билан таъкидлаш жоиз.\nАфсусланарлиси, бугун ёшларга кенг имконият берилаётган бир пайтда, камида 2–3 та тилни мукаммал биладиган ёш мутахассисларимиз мавжуд бўлган бир шароитда бу каби сусткашликка йўл қўяётганимизни ҳеч бир баҳона билан оқлаб бўлмайди. Такрор бўлса ҳам айтиш керакки, матнни ўрганиш, уни қиёсий таҳлил қилиш ва шу асосида ҳақиқий илмий фикрлар, мукаммал асарлар, шу жумладан, Бобур тўла асарлари тўпламини яратиш борасида қилинадиган ишлар жуда кўп. Бобуршунос олимларимиз томонидан бир пайтлар бажарилган ишлардан илҳом олиб кўчирмакашликка берилиб юраверамизми? Агар уларда ҳам номукаммаллик бўлса-чи, биз яхши, энг эътиборли деб билган илмий тадқиқот, ё бўлмаса биз билган ва ўқиган адабиётларимизда маълумотлар хато кетган бўлса-чи, унда кимдир бу маълумотларнинг аниқ илмий фактини топиб илмий истеъмолга киритиши керак-ку? Жумладан, шу кунга қадар жамики адабиётларда Бобур шеъриятининг ҳажми, жанр хусусиятлари ҳақида турлича фикрлар илгари суриб келинган. Жумладан, шоир 400 дан ошиқ шеърий асарлар ёзган дейилади. Ваҳоланки, “Бобур девони” туркча таржимасини кузатар экансиз, улар сони 600 дан ошиши маълум бўлади. Балки бу фикрга кўпчилик қўшилмас. Бироқ, энг муҳими икки хил маълумот берилаётганлигида. Хўш, қайбири тўғри? Ҳарқалай бу яна ўша фикр, яъни қўлёзмалар билан ишлаш кўникмамиз йўқлиги эвазига содир бўлмаяптимикин? Бизнингча, шундай. Агар мавжуд 9 та қўлёзмани аллақачон қиёсий ўрганиб шу асосда Бобур шеърий асарларининг мукаммал тўпламини яратганимизда бу каби ҳолатларга йўл қўйилмасди балки, шоир шеърияти хусусида ягона бир хулоса чиқарилган бўлар эди.\nШундай ҳолат, яъни Бобур ҳаёти ва унинг ижоди, асарлари қўлёзма нусхалари табдили ва тавсифи ҳақидаги маълумотларда ҳам учрайди. Демак, кўринадики, Бобур асарлари қўлёзма нусхаларининг тадқиқ этилишида фарқлар бор ва улар бугунги кун нуқтаи назаридан қайта ўрганилишга муҳтож. Масалан, биргина “Бобур девони”нинг Париж нусхасини бир пайтлар Александр Самойлович XVI–XVII асрларга мансуб деб қараган бўлса, Блоще бу нусха Кобулда 1515 йилларда кўчирилган деган тахминни илгари суради. Турк олими Южел Билол тадқиқотларида ушбу қўлёзмада 87 ғазал, 2 маснавий, 65 рубоий, 28 муаммо (2 рубоий, 26 мусарраъ байт), 1 қитъа, 9 туюқ, 15 матлаъ, 3 маснуъ шеър, 2 тугалланмаган ғазал, 1 назм, 5 мусарраъ байт, 1 муфрад борлиги айтилса, профессор Саидбек Ҳасанов қўлёзма, 51 варақ, (102 бетдан) иборат. 89 тугал ғазал, бир тугалланмаган ғазал, 13 рубоий, 1 маснавий, 11 туюқ, 1 қитъа, 29 муаммо, 21 фардни қамраб олганлигини айтади. Кўринадики, Саидбек Ҳасановнинг Париж нусхаси ҳақидаги тавсифи турк олими Южел Билолникидан фарқ қилади. Хўш, қайси фикр тўғри? Демак, Бобур асарларини ўрганишдаги мавжуд қарашларда чалкашликлар бор. Улар нималардан иборату ечими қандай бўлади. Ҳолбуки, бундай мисоллар яна кўплаб кузатилади. Йўқ, биз бу борада бобуршуносликдаги аввалги тадқиқотларни инкор этмоқчи эмасмиз, асло. Бироқ вақтнинг ўтиши илм-фанга оид янгича қараш ва маълумотларнинг юзага келиши, топилиши баъзан эскиларини инкор этади ва уларга қўшимча ўзгартиришлар киритишга олиб келади, демоқчимиз. Масалан, афғонистонлик олима Шафиқа Ёрқин томонидан 2004 йилда тайёрланган “Девон” бир муддат ўз даврига қадар тайёрланган нашрлар орасида мукаммал деб ҳисобланган. Бобур шеърияти, унинг қўлёзмалари борасида олиб борилган чуқур тадқиқотлар, илмий-академик нашрлар, жумладан, адабиётшунос олим Эргаш Очилов томонидан 2007 йил “Шарқ” нашриётида чоп этилган “Сочининг савдоси тушти” деб номланган тўплам ва бобуршунос олим Ваҳоб Раҳмонов томонидан 2008 йил шоир таваллудининг 525 йиллиги муносабати билан чоп этилган “Ғарибинг андижонийдур” номли нашрлар 2004 йилги нашрда ҳам камчиликлар борлигини кўрсатди. “Бобур девони”нинг Истанбул қўлёзмаси асосида тайёрланган туркча илмий матнни Абдурасул Абдуғафуров томонидан 1994 йилда тайёрланган нашр ва Эргаш Очилов ҳамда Ваҳоб Раҳмонов нашрлари билан ўзаро қиёслашимиз натижасида бир қанча фарқли жиҳатлар аниқланди. “Бобур девони”нинг туркча матнида келган айрим туюқлар Ваҳоб Раҳмонов нашрида учрамайди. Туркча нашр ўзининг қитъалар сони кўплиги билан ҳам ушбу нашрлардан фарқ қилади. Абдурасул Абдуғафуров ва Ваҳоб Раҳмонов нашрида шоирнинг 13 та қитъаси берилган бўлса, Ю. Билол нашрида улар сони 19 та, Э. Очилов нашрида бу кўрсаткич 22 та эканлиги қайд этилади. Хўш, ўқувчи учун қайбири тўғри? Хуллас адабиётларда Бобур Мирзонинг деярли барча асарлари билан боғлиқ фикрларда ҳар хилликлар кузатилади. Демак, баъзан бобуршуносликда биз билган, ўқиб-ўрганиб келган айрим маълумотлар мутлоқ ҳақиқат эмас, нотўғри эканлигини ҳам кўрсатади ва энг муҳими бу ҳақдаги энг тўғри хулоса қандай экан деган саволга жавоб излашни тақозо этади. Бир сўз билан айтганда, даврнинг ўтиши, бобуршунослик илмининг табора ривожланиб бориши, янгидан-янги маълумотлар билан бойиши бу борада янги бир қарашларни юзага келтиради. Натижада эса биз тўғри деб билган Бобур ҳаёти ва ижодига доир айрим маълумотлар нотўғри бўлиб чиқади ёки уни инкор этувчи фикрлар пайдо бўлади.\nДавлатимиз раҳбарининг 2017 йил 22 декабрдаги Ўзбекистон Республикаси Олий Мажлисига Мурожаатномасида бугунги кунда мамлакатимиз китоб фондларида 100 мингдан зиёд қўлёзмалар сақланаётгани айтиб ўтилди ва ушбу қўлёзмаларни тадқиқ этиш вазифаси белгилади. Мурожатномадаги топшириқларнинг ижросини бажариш юзасидан Ўзбекистон Республикаси Вазирлар Маҳкамаси тамонидан “Йўл харитаси” дастури ишлаб чиқилди ва фаол ишлаш тизими жорий этилди. Сир эмас, биз ана шундай ноёб мерос ворислари, шундай бойлик эгалари бўла туриб, уларни ҳар томонлама ўқиб-ўрганиш, халқимиз, аввало униб-ўсиб келаётган ёшларимизга, жаҳон ҳамжамиятига етказиш бўйича етарли иш қилмаганимизни очиқ тан олишимиз керак. Дарҳақиқат, буни биргина Бобур асарлари қўлёзмаларини ўрганиш мисолида ҳам кўришимиз мумкин. Ўйлаймизки, “Йўл харитаси” дастури кўплаб соҳалардаги масалалар қатори адабиёт, жумладан, мамлакатимиз ва дунё китоб фондларида сақланаётган ҳали тўлиқ ўрганилмаган нодир китобларни, қўлёзма манбаларни тадқиқ этишда, жумладан, Бобур асарлари қўлёзма нусхаларининг чуқур ўрганилиши ва шу асосда шоирнинг мукаммал асарлари тўплами жилдлигининг юзага келишига мустаҳкам асос бўлади.\n← Аввалги Аввалги Норбой Худойберганов. Сўз қадри — инсон қадри (1989)\nКейинги → Кейинги: Каримбой Қурамбоев. Алишер Навоий ва қорақалпоқ адабиёти


02:23 / 28 июнь | SANJARBEK | 381\nАссалому алайкум! Биламан, бундай саволлар сизларга кўп маротаба берилган, лекин домла мендаги ўй хаёлллар ошиб тушяптида. Домла, мени ичимдан шундай ўй хаёлллар ўтяптики, Пайғамбаримиз соллаллоҳу алайҳи васаллам, уларнинг оилалари, (Қизлари, Аёллари), Саҳобалар ҳақида ҳам шунчалик сўкиниш, шаҳват ишлари каби шунчалик ёмон ўй хаёллар ўтяптики, ўзимдан нафратланиб кетяпман. Бу ўй хаёлдаги гапларни тилим билан айтиб юборганим йўқ, айтмайман ҳам ин ша Аллоҳ. Аҳир у зотни ота онамдан ҳам яхши кўраман. У зотнинг, қизлари, аёллари онамиз бўлади, бу ҳаммамизга маълум. Бу гапларни айтганимдан кўра ўлиб кетганим, жаҳаннам оловида ёнганим яхши деб биламан. Тўғриси ҳаётдан кўнглим қолиб кетди, яшашга ҳам қизиқишим қолмаяпти. Пайғамбаримиз соллаллоҳу алайҳи васалламнинг ҳузурларига одамлар келиб: Ё Расулуллоҳ, қалбимизга шундай ўй хаёллар келадики, уни айтишни жуда оғир гуноҳ деб биламиз дейишди. Шунда Набий соллаллоҳу алайҳи васаллам: Ростдан ҳам шундай бўляптими? дедилар. Улар, ха дейишди. Мана шу ҳақиқий иймондир дедилар. Домла мен қанчалик илм олишга ҳаракат қиляпман, шайтон менга шунчалик васваса қиляпти. Авваллари домлаларимизнинг берган жавоблари билан ўзимга келардим. Лекин енди шундай вазиятдаманки буни тутунтира олмайман. Бундан қандай қутилай домлажон, катта гуноҳларга ботиб кетмадиммикан, нима қилишни билмай қолдим, илтимос ёрдам беринг.\n– Ва алайкум ассалом! Сиз бирор аҳли илмнинг ҳузурига бориб суҳбатларига қатнашинг, маслаҳатларини олинг. Аллоҳ таоло “Шамс” сурасида марҳамат қилади:\nУшбу оятда Аллоҳ таоло бандаларининг ичига гуноҳга бошловчи унсурни ҳам тақвога бошловчи унсурни ҳам қўйганини баён қилган. Инсон гуноҳ ишларга яқинлашганда, бузуқ нарсаларни кўрганда, бузуқ одамларга яқинлашганда фужурга бошловчи унсур ишқаланиб ҳаракатга келади ва инсонни ҳам ўша томонга ҳаракатга келтиради. Тақвога сабаб бўладиган ишлар, кишилар ва насиҳатларга яқинлашганда тақво унсур ишқаланиб ҳаракатга келади ва инсонни ҳам ўша томонга ҳаракатга келтиради. Гоҳида инсон аввалдан ўша ишларга булғаниб кейин тавба қилган бўлса ҳар эсига тушганда ўша фужурга бошловчи унсур ҳаракатга келиб қолади. Бу ҳаракатга келиш айб эмас, бу нарса ҳаммада содир бўлади. шундай вақтда тақвони ҳаракатга келтирувчи омилларга яқинлашиш керак бўлади.\nИнсонда икки унсур бор. Бири фисқи-фужур қиладиган унсур, иккинчиси тақвога бошлайдиган унсур. Инсон фисқи-фужурга яқинлашса ёки у ҳақида ўйласа фисқи-фужурга олиб борадиган ўша унсур ишқаланади, ҳаракатга келади ва маъсият содир бўлишигача олиб боради. Тақволи инсонларга, панду-насиҳатларга яқинлашса тақво унсури ишқаланади, ҳаракатга келади ва соҳибини ҳам ўша ишларни қилишга ундайди. Шунинг учун Аллоҳ таоло Қуръони каримда “Содиқлар билан бирга бўлинглар, уларни сафида бўлинглар” деб буюрган. Валлоҳу аълам!


Олий суд раисининг хизмат автомобили йўл-транспорт ҳодисасига учрагани, бунинг оқибатида ҳайдовчи жароҳат олгани ҳақидаги хабарларга кўзингиз тушгандир. Маълум бўлишича, ЙТҲ рўй берган вақтда Олий суд раиси Козимжон Комилов Malibu’да бўлмаган. 22 октябрь куни содир бўлган йўл-транспорт ҳодисаси ҳақида ОАВ 18 ноябрь куни хабар топди.\nЙТҲ натижасида Олий суд раисининг хизмат автомобилига қанчалик шикаст етгани номаълум. Ҳодиса бўйича Kun.uz мухбирининг саволларига жавоб берган Олий суд ахборот хизмати раҳбари Азиз Обидов ҳайдовчининг жароҳати жиддий эмаслиги, айни пайтда даволанаётганини айтиш билангина кифояланган.\nМансабдорларнинг хизмат машиналари ҳақидаги суриштирувларнинг бу галги нишонида – Олий суд.\nЭслатиб ўтамиз, президент фармони билан 2021 йил 1 июлдан бошлаб мансабдор шахсларнинг транспорт билан боғлиқ харажатлари ҳақидаги маълумотлар идораларнинг расмий сайтларига ҳамда Очиқ маълумотлар порталига жойлаштириб борилиши белгиланган.\nХўш, Олий суд мазкур талабга қанчалик риоя этмоқда?!\nОлий суд расмий сайтидаги Очиқ маълумотлар бўлимида келтирилишича, идора тасарруфида 18та автомашина мавжуд. Шундан:\n2та Damas автомобилидир.\nБу – 2021 йил 1 июль ҳолатигача бўлган маълумот. Яъни ушбу маълумот сайтга салкам беш ой аввал жойланган ва шу пайтгача янгиланмаган. Ҳолбуки, 2021 йил 16 июндаги 6247-сонли президент фармонида ушбу маълумотлар ҳар чоракда янгилаб борилиши белгилаб берилган. Демак, Олий суд фармоннинг ушбу талабини бажармаяпти.\nАзиз Обидовнинг Kun.uz’га маълум қилишича, 1 июлдан буён Олий суд тасарруфидаги хизмат автомобиллари сони ўзгармаган. Яъни рўйхатдаги ҳеч бир машина сотиб юборилмаган, шунингдек, янги транспорт харид қилинмаган. Хизмат машиналари сони ва таркиби ўзгармаган тақдирда, маълумот киритилган сана янгилаб қўйилса олам – гулистон.\nОлий суд раисига Mercedes–Benz русумли транспорт воситаси хизмат машинаси сифатида бириктирилган. Комиловнинг матбуот котиби йўл-транспорт ҳодисаси рўй берган вақтда Mercedes–Benz профилактика учун техник кўрикда бўлганини айтмоқда. «Шу сабабли меҳмонлар учун ажратилган Malibu раиснинг хизматини қилиб турганди», — дейди у.\nШунингдек, ташкилот раҳбарига бириктирилган Mercedes–Benz’нинг русуми вазирлар ва бошқа давлат органлари раҳбарлари учун ажратилган автомашиналарники билан бир хил экани таъкидланди.\nОлий суд мансабдорларининг хизмат машиналари ҳақидаги расмий маълумот (2021 йил 26 ноябрь ҳолатига)\nЎзбекистон бош прокуроридан фарқли ўлароқ, Олий суд раисининг 6 эмас, 4 нафар ўринбосари бор. Хўш, уларга қайси русумдаги автомобиллар бириктирилган? Очиқ маълумотларда келтирилишича, идора тасарруфидаги 5та Malibu–2’дан 4таси ўринбосарларга ажратилган.\nОлий суд аппарати раҳбари ҳамда Экспертлар гуруҳи раҳбарига биттадан Malibu–1 хизмат кўрсатса, 5та Lacetti–2 Олий суднинг фуқаролик, жиноят, маъмурий ҳамда иқтисодий ишлар бўйича судлов ҳайъатлари ва идора матбуот хизматига, 3та Nexia–3 ҳамда 2та Damas навбатчилик қисмига бириктирилган.\nОчиқ маълумотларда 18та хизмат автомобилининг нечтаси тўлиқ ёки қисман тонировка қилингани, автомобиллар ойнасининг тусини ўзгартириш билан боғлиқ харажатлар қанчага тушгани ва қайси манбалар ҳисобидан қоплангани ҳақида маълумотларни топиб бўлмади.\nОлий суд тасарруфидаги энг эски машина иккита Malibu–1 бўлиб, улар 2012–2013 йилларда ишлаб чиқарилган. Қолган 16 машинадан 5таси 2019 йилда, биттаси 2020 йилда, 10таси 2021 йилда харид қилинган.\nОлий суд расмий сайтидан скриншот (2021 йил 26 ноябрь ҳолатига)\nБиринчи мақолада Бош прокуратура тасарруфидаги хизмат машиналарининг харажатларига доир саволлар очиқ қолдирилгани танқид қилинганди. Бош прокуратурадан фарқли ўлароқ, Олий суд расмий сайтининг Очиқ маълумотлар бўлимида хизмат машиналарининг ёнилғи-мойлаш, эҳтиёт қисмлар, таъмирлаш ва бошқа харажатлари учун 2020–2021 йилларда қанча маблағ сарфлангани, харажатларнинг қанчаси давлат бюджетидан, қанчаси эса бюджетдан ташқари маблағлар ҳисобидан қопланганига оид барча ҳисоботлар жойлаб борилганини кўриш мумкин. Бу ҳар икки идоранинг очиқлик ва шаффофликни таъминлашга бўлган муносабатини кўрсатади.\nАлбатта, суд органлари фаолияти очиқлиги, ахборот олиш эркинлигини таъминлаш борасида қилинадиган ишлар кўп. Бироқ бу борадаги энг бирламчи ахборот мунтазам электрон ресурсларга жойлаб борилаётганининг ўзи эътирофга лойиқ. Зеро, суриштирувлар кўплаб давлат органлари томонидан бу ҳақдаги президент фармони ижроси таъминланмаётганини кўрсатмоқда. Бу ҳақда навбатдаги дастурларда ҳикоя қиламиз.\n19:44 / 16.12.2021\nСенаторлар 3 нафар судяни Олий суд судялигига сайлади\n19:51 / 02.12.2021\n“Бир ҳокимга уч машина” – Тошкент вилояти ҳокимлигининг хизмат машиналари ҳақида


Сизларни ватанпарварлик ва жасорат мадҳ этиладиган 7 май – Ватан ҳимоячилари куни билан қутлаймиз!\nҲар бир давлатнинг ривожланиши учун, энг аввало, барқарорлик ҳамда Қудратли армия зарур. Мамлакатимиз ҳудудий яхлитлигини сақлаш, эл тинчлигини кузатиш, чегара дахлсизлигини таъминлаш – тинчликпарварликнинг белгиси. Шунинг учун бугунги байрам эл тарихини қадрлайдиган, келажагига ишончи мустаҳкам, жасорат, барқарорлик, тинчлик, қаҳрамонликни баҳолайдиган жамият учун жуда муҳим.\nБуюк йўлбошчиларимиз ва довюрак боболаримизнинг мардликлари одамзод тарихида мангу сақланган. Буюк Дашт тўридаги бепоён юртимизни найзанинг учи билан, мустаҳкам бирликнинг кучи билан ҳимоя қилган боболаримиз мардлик ва жасоратни доимо улуғлаганлар.\nҚозоғистон мустақилликка эришган кундан бошлаб, даставвал Қуролли Кучларнинг салоҳиятини ошириб, қудратли армия қурди. Ана шу довюрак аскарларимиз бугун мамлакатимиз хавфсизлигини таъминлаб келмоқда.\nБугунги кунда армиямиз минг-минглаб ўғлонларимиз учун мардлик, фидойилик, ватанпарварлик мактабига айланмоқда. Шу боис, улар ҳар қандай эҳтиромга лойиқ.\nМангу Элнинг келажаги Ватанни севадиган ёшлар. Бу борада Туркистон минтақасида ёшларга ибрат бўладиган, руҳ берадиган буюк тарихий шахслар яшаб ўтганини, бу анъана бардавом эканлигини уқтириш зарур. Икки асрдан зиёд вақт мобайнида Қозоқнинг бош ўрдаси бўлган Туркистонда 21 хон, 21 бий, 56 нафар ботир мангу маскан топган. Бу – кўҳна шаҳарнинг мардлар майдони бўлганидан далолат беради.\nБилими ва бор куч-ғайратини Ватанни ҳимоя қилишга, Қозоғистоннинг хавфсизлигини таъминлашга сарфлаб келаётган барча ҳарбий хизматчиларни байрам билан чин юракдан табриклаймиз. Ватанни ҳимоя қилишдек масъулиятли ва олижаноб фаолиятингизда муваффақият, соғлик-саломатлик, оилавий бахт тилаймиз!\nЎмирзақ ШЎКЕЕВ, Туркистон вилояти ҳокими; Қайрат БАЛАБИЕВ, вилоят маслаҳати котиби, 2019-05-06, 20:15 87